1983R0918 — LV — 01.05.2004 — 011.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:





Grozīta ar:







(*) Šis tiesību akts nekad nav publicēts latviešu valodā.







NB: Šajā konsolidētajā versijā ir atsauces uz Eiropas norēķinu vienību un/vai ecu, kuras no 1999. gada 1. janvāra jāsaprot kā atsauces uz euro − Padomes Regula (EEK) Nr. 3308/80 (OV L 345, 20.12.1980., 1. lpp.) un Padomes Regula (EK) Nr. 1103/97 (OV L 162, 19.6.1997., 1. lpp.).









▼B

PADOMES REGULA (EEK) Nr. 918/83

(1983. gada 28. marts),

ar kuru izveido Kopienas sistēmu atbrīvojumiem no muitas nodokļiem







EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 28., 43. un 235. pantu, ņemot vērā Komisijas priekšlikumu, ņemot vērā Eiropas Parlamenta atzinumu ( 1 ), ņemot vērā Ekonomikas un sociālo lietu komitejas atzinumu ( 2 ), tā kā, ja saskaņā ar Līguma noteikumiem nav noteikti īpaši izņēmumi, tad visām Kopienā ievestajām precēm piemēro kopīgus muitas tarifa nodokļus; tā kā tas pats attiecas uz lauksaimniecības maksājumiem un visiem citiem ievedmuitas maksājumiem, kas noteiktas saskaņā ar kopējo lauksaimniecības politiku vai saskaņā ar īpašu režīmu, ko piemēro dažām precēm, kuras iegūst, pārstrādājot lauksaimniecības produktus; tā kā tomēr dažos skaidri noteiktos gadījumos, kad preču ievešanas īpašo apstākļu dēļ nav jāpiemēro parastie ekonomikas aizsardzības līdzekļi, šāda nodokļu uzlikšana nav pamatota; tā kā būtu jāveic pasākumi, kādi pārsvarā paredzēti vairumā muitas noteikumos, kas ļautu šādos apstākļos ievest preces ar atbrīvojumu no parastajiem ievedmuitas nodokļiem; tā kā šādi atbrīvojumu režīmi paredzēti arī daudzpusējās starptautiskās konvencijās, kuru līgumslēdzējas puses ir visas vai dažas dalībvalstis; tā kā, ja Kopienai ir jāpiemēro šādas konvencijas, ir jāievieš Kopienas noteikumi par atbrīvojumiem no muitas nodokļiem, lai saskaņā ar muitas savienības prasībām likvidētu atšķirības, kas minētajās konvencijās attiecas uz atbrīvojumu piemērošanas priekšmetu, apjomu un nosacījumiem, un lai visas ieinteresētās personas visā Kopienā varētu izmantot vienādas priekšrocības; tā kā daži atbrīvojumi, ko pašlaik piemēro dalībvalstīs, ir noteikti īpašās konvencijās, kas noslēgtas ar trešām valstīm vai starptautiskām organizācijām; tā kā šādas konvencijas to priekšmeta dēļ attiecas tikai uz parakstītāju dalībvalsti; tā kā šķiet, ka nav vajadzības nosacījumus šādu atbrīvojumu piešķiršanai noteikt Kopienas līmenī, bet pietiek ar to, ka ļauj attiecīgai dalībvalstij piešķirt minētos atbrīvojumus, vajadzības gadījumā ievērojot šim nolūkam paredzētu procedūru; tā kā, īstenojot kopējo lauksaimniecības politiku, uz dažām precēm noteiktos apstākļos var attiecināt izvedmuitas nodokļus; tā kā tādēļ Kopienas līmenī ir jāprecizē, kādos gadījumos var piešķirt atbrīvojumus no šādiem nodokļiem; tā kā Padome jau ir pieņēmusi vairākas regulas par atbrīvojumiem no muitas nodokļiem, un, lai izveidotu vienotu Kopienas atbrīvojumu sistēmu, ir vēlams šajā regulā iekļaut minēto atsevišķo regulu noteikumus un oficiāli atcelt iepriekšējos tiesību aktus; tā kā juridiskās skaidrības labad būtu jāuzskaita tie Kopienas tiesību akti, kuros ietvertos noteikumus par atbrīvojumiem šī regula neiespaido; tā kā šī regula neliedz dalībvalstīm piemērot izvešanas vai ievešanas aizliegumus vai ierobežojumus, kas pamatojas uz sabiedrības morāles, sabiedriskas kārtības vai valsts drošības apsvērumiem, uz cilvēku veselības un dzīvības aizsardzības, kā arī dzīvnieku un augu aizsardzības, nacionālu mākslas, vēstures vai arheoloģijas bagātību aizsardzības, industriāla vai komerciāla īpašuma aizsardzības apsvērumiem; tā kā, ja atbrīvojumus piešķir ECU izteiktas summas robežās, ir jānosaka noteikumi, kā šādas summas pārrēķināt valstu valūtās; tā kā ir jānodrošina šīs regulas noteikumu vienāda piemērošana un tādēļ jāizveido Kopienas procedūra, lai samērīgā laikā varētu noteikt īstenošanas pasākumus; tā kā tādēļ būtu jāizveido komiteja, kas panāktu ciešu un efektīvu dalībvalstu un Komisijas sadarbību šajā jomā, aizstājot Muitas nodokļu atbrīvojumu komiteju, kas izveidota ar Padomes 1975. gada 10. jūlija Regulu (EEK) Nr. 1798/75 par materiālu, kas saistīti ar izglītību, zinātni un kultūru, ievešanu ar atbrīvojumu no kopīgā muitas tarifa nodokļiem ( 3 ), IR PIEŅĒMUSI ŠO REGULU.







1. pants

1. Šī regula nosaka tos gadījumus, kad īpašu apstākļu dēļ preces nododot brīvā apgrozībā vai izvedot no ►M3 Kopienas muitas teritorijas ◄ piešķir atbrīvojumu no ievedmuitas vai izvedmuitas nodokļiem.

2. Šajā regulā:

a) “ievedmuitas nodokļi” nozīmē muitas nodokļus un maksājumus ar līdzīgu iedarbību, kā arī lauksaimniecības maksājumus un citus ievedmuitas maksājumus, kas paredzēti saskaņā ar kopējo lauksaimniecības politiku vai saskaņā ar īpašu režīmu, ko piemēro precēm, kuras iegūst, pārstrādājot lauksaimniecības produktus;

b) “izvedmuitas nodokļi” nozīmē lauksaimniecības maksājumus un citus izvedmuitas maksājumus, kas paredzēti saskaņā ar kopējo lauksaimniecības politiku vai saskaņā ar īpašu režīmu, ko piemēro precēm, kuras iegūst, pārstrādājot lauksaimniecības produktus;

c) “personiskā manta” nozīmē visu mantu, kas paredzēta attiecīgo personu personiskai lietošanai vai arī to mājsaimniecības vajadzībām. “Personiskā manta” ir: — mājsaimniecības priekšmeti, — velosipēdi un motocikli, privāti mehāniskie transportlīdzekļi un to piekabes, dzīvojamās piekabes, izpriecu kuģi un privātas lidmašīnas. Personiskā manta ir arī mājsaimniecības preču krājumi ģimenes dienišķām vajadzībām, mājdzīvnieki un jājamdzīvnieki, kā arī pārnēsājami lietišķās mākslas vai brīvo mākslu darbarīki, kas attiecīgai personai vajadzīgi tās arodam vai profesijai. “Personiskā manta” ne īpašību, ne daudzuma ziņā nedrīkst liecināt par ievešanu komerciāliem nolūkiem;

d) “mājsaimniecības priekšmeti” nozīmē priekšmetus, kas paredzēti personiskai lietošanai, mājsaimniecībā izmantojamu veļu, mēbeles un aprīkojumu, kas paredzēti attiecīgo personu personiskai lietošanai vai to mājsaimniecības vajadzībām;

▼M2

e) “alkohola izstrādājumi” ir produkti (alus, vīns, aperatīvi uz vīna vai spirta bāzes, brendiji, liķieri vai alkoholiskie dzērieni, u.c.), kuri iekļauti kombinētās nomenklatūras pozīcijās no Nr. 2203 līdz Nr. 2208.

▼M3

3. Ja šajā regulā attiecībā uz 1. nodaļas piemērošanu nav noteikts citādi, trešo valstu jēdziens ietver arī tās dalībvalstu teritoriju daļas, kas nav ietvertas Kopienas muitas teritorijā saskaņā ar Regulu (EEK) Nr. 2151/84 ( 4 ).

▼B







I NODAĻA

ATBRĪVOJUMS NO IEVEDMUITAS NODOKĻIEM







I SADAĻA

FIZISKU PERSONU, KAS PĀRCEĻAS NO PASTĀVĪGĀS DZĪVESVIETAS TREŠĀ VALSTĪ UZ PASTĀVĪGU DZĪVESVIETU KOPIENĀ, PERSONISKĀ MANTA

2. pants

Ievērojot 3. līdz 10. pantu, ar atbrīvojumu no ievedmuitas nodokļiem ieved personisko mantu, ko ieved fiziskas personas, kuras pārceļas no pastāvīgās dzīvesvietas trešā valstī uz pastāvīgu dzīvesvietu Kopienas muitas teritorijā.

3. pants

Atbrīvojums attiecas tikai uz personisko mantu, kas:

a) izņemot īpašus apstākļu pamatotus gadījumus, ir bijusi attiecīgās personas valdījumā, vai, nepatērējamu lietu gadījumā, persona tās izmantojusi savā iepriekšējā pastāvīgajā dzīvesvietā vismaz sešus mēnešus pirms dienas, kad personas pastāvīga dzīvesvieta ir beigusi atrasties trešajā, izbraukšanas valstī;

b) paredzēta izmantošanai tādiem pašiem nolūkiem šīs personas jaunajā pastāvīgajā dzīvesvietā.

Dalībvalstis turklāt var atbrīvojuma piemērošanu pakļaut nosacījumam, ka uz šo mantu izcelsmes valstī vai izbraukšanas valstī ir attiecināti muitas un/vai fiskāli maksājumi, kas tai parasti uzliekami.

4. pants

Atbrīvojumu var piešķirt vienīgi personām, kuru pastāvīgā dzīvesvieta ārpus ►M3 Kopienas muitas teritorijas ◄ bijusi vismaz 12 mēnešus no vietas.

Kompetentās iestādes tomēr var pieļaut izņēmumus no pirmajā panta daļā noteiktās normas ar nosacījumu, ka attiecīgās personas nodoms patiešām bijis dzīvot ārpus ►M3 Kopienas muitas teritorijas ◄ vismaz 12 mēnešus no vietas.

5. pants

Atbrīvojumu nepiešķir attiecībā uz:

a) alkohola izstrādājumiem;

b) tabaku un tabakas izstrādājumiem;

c) komerciāliem transportlīdzekļiem;

d) priekšmetiem, kurus izmanto kādā arodā vai profesijā, izņemot pārnēsājamus darbarīkus, ko izmanto lietišķajā mākslā vai brīvajās mākslās.

6. pants

Izņemot īpašus gadījumus, atbrīvojumu piešķir tikai attiecībā uz personisko mantu, ko brīvai apgrozībai ieved 12 mēnešos pēc dienas, kad attiecīgā persona iedibinājusi pastāvīgu dzīvesvietu Kopienas muitas teritorijā.

Personisko mantu var nodot brīvā apgrozībā vairākās reizēs panta iepriekšējā daļā minētajā termiņā.

7. pants

1. Kamēr nav beidzies 12 mēnešu termiņš no dienas, kad apstiprināta personiskās mantas ievešana brīvai apgrozībai, personisko mantu, kas ievesta bez nodokļiem, nedrīkst patapināt, ieķīlāt, izīrēt vai atsavināt par atlīdzību vai par brīvu, par to iepriekš nepaziņojot kompetentām iestādēm.

2. Patapinot ieķīlājot, izīrējot vai atsavinot personisko mantu pirms 1. punktā minētā termiņa beigām, par to ir jāmaksā ievedmuitas nodoklis pēc likmes, kas ir spēkā šādas patapināšanas, ieķīlāšanas, izīrēšanas vai atsavināšanas dienā, pamatojoties uz mantas veidu un muitas vērtību, kādu kompetentās iestādes apstiprinājušas vai atzinušas šajā dienā.

8. pants

1. Atkāpjoties no 6. panta pirmās daļas, atbrīvojumu var piešķirt attiecībā uz personisko mantu, kas ievesta brīvai apgrozībai, pirms attiecīgā persona iedibinājusi pastāvīgu dzīvesvietu Kopienas muitas teritorijā, ar nosacījumu, ka šī persona apņemas tur faktiski iedibināt pastāvīgu dzīvesvietu sešu mēnešu laikā. Šādu apņemšanos papildina ar galvojumu, kura formu un summu nosaka kompetentās iestādes.

2. Ja piemēro 1. punkta noteikumus, 3. panta a) punktā noteikto termiņu sāk skaitīt no dienas, kad personisko mantu ieved Kopienas muitas teritorijā.

9. pants

1. Ja profesionālu saistību dēļ attiecīgā persona aizbrauc no trešās valsts, kurā tai bijusi pastāvīgā dzīvesvieta, vienlaikus neiedibinot pastāvīgu dzīvesvietu Kopienas muitas teritorijā, lai gan tās nodoms ir vēlāk to darīt, kompetentās iestādes var atļaut bez nodokļiem ievest personisko mantu, kuru tā šajā nolūkā pārvieto uz minēto teritoriju.

2. Atļauju bez nodokļiem ievest personisko mantu, kas minēta 1. punktā, piešķir saskaņā ar 2. līdz 7. panta noteikumiem, ievērojot, ka:

a) termiņu, kas noteikts 3. panta a) punktā un 6. panta pirmajā daļā, skaita no dienas, kad personisko mantu ieved Kopienas muitas teritorijā;

b) regulas 7. panta 1. punktā minēto termiņu skaita no dienas, kad attiecīgā persona faktiski iedibina pastāvīgu dzīvesvietu Kopienas muitas teritorijā.

3. Atbrīvojuma piešķiršana turklāt ir pakļauta nosacījumam, ka attiecīgā persona apņemas faktiski iedibināt pastāvīgu dzīvesvietu Kopienas muitas teritorijā termiņā, ko nosaka kompetentās iestādes atbilstoši apstākļiem. Kompetentās iestādes var pieprasīt, lai šo apņemšanos papildina ar galvojumu, kura formu un summu tās nosaka.

10. pants

Kompetentās iestādes var atkāpties no 3. panta a) un b) punkta, 5. panta c) un d) punkta un 7. panta, ja personai jāmaina pastāvīgā dzīvesvieta no kādas trešās valsts uz Kopienas muitas teritoriju ārkārtēju politisku apstākļu dēļ.







II SADAĻA

PRECES, KO IEVED SAKARĀ AR LAULĪBĀM

11. pants

1. Ievērojot 12. līdz 15. pantu, ar atbrīvojumu no ievedmuitas nodokļiem ieved pūru un mājsaimniecības priekšmetus, gan jaunus, gan lietotus, kas pieder personai, kas, dodoties laulībā, pārceļas no pastāvīgas dzīvesvietas trešā valstī uz pastāvīgu dzīvesvietu Kopienas muitas teritorijā.

▼M3

2. Ar tiem pašiem nosacījumiem dāvanas, ko parasti pasniedz laulības noslēgšanas gadījumā un ko no personām, kuru parastā dzīvesvieta ir trešā valstī, saņem personas, kas atbilst 1. punkta nosacījumiem, arī ir atbrīvotas no ievedmuitas. Vērtība katrai dāvanai, ko ieved bez muitas nodokļa, tomēr nedrīkst pārsniegt ECU 1 000.

▼B

12 pants

Atbrīvojumu, kas minēts 11. pantā, var piešķirt tikai personām:

a) kuru pastāvīgā dzīvesvieta ārpus Kopienas muitas teritorijas ir bijusi vismaz 12 mēnešus no vietas. Var tomēr pieļaut atkāpes no šiem noteikumiem, ja attiecīgai personai bijis skaidrs nodoms dzīvot ārpus Kopienas muitas teritorijas vismaz 12 mēnešus no vietas;

b) kuras uzrāda pierādījumu par laulības noslēgšanu.

13. pants

Atbrīvojumu nepiešķir attiecībā uz alkohola izstrādājumiem, tabaku vai tabakas izstrādājumiem.

14. pants

1. Izņemot ārkārtas apstākļus, atbrīvojumu var piešķirt tikai attiecībā uz precēm, kas ievestas brīvai apgrozībai:

— ne agrāk kā divus mēnešus pirms noliktās kāzu dienas (šajā gadījumā atbrīvojumu piešķir, ja tiek iesniegts attiecīgs nodrošinājums, kura formu un summu nosaka kompetentās iestādes), un

— ne vēlāk kā četrus mēnešus pēc kāzu dienas.

2. Preces, kas minētas 11. pantā, var nodot brīvai apgrozībai vairākās reizēs termiņā, kas minēts 1. punktā.

15. pants

1. Kamēr nav pagājuši 12 mēneši no dienas, kad saskaņā ar 11. pantu atļauta preču ievešana brīvai apgrozībai, preces, kas ievestas ar atbrīvojumu no nodokļiem, nedrīkst patapināt, ieķīlāt, izīrēt vai atsavināt ne par atlīdzību, ne par brīvu, par to iepriekš nepaziņojot kompetentām iestādēm.

2. Patapinot, ieķīlājot, izīrējot vai atsavinot preces pirms 1. punktā minētā termiņa beigām, par attiecīgajām precēm jāmaksā ievedmuitas nodoklis pēc likmes, kas ir spēkā šādas patapināšanas, ieķīlāšanas, izīrēšanas vai atsavināšanas dienā, pamatojoties uz preču veidu un muitas vērtību, kādu kompetentās iestādes apstiprinājušas vai atzinušas šajā dienā.







III SADAĻA

PERSONISKĀ MANTA, KAS IEGŪTA MANTOJUMĀ

16. pants

1. Ievērojot 17. līdz 19. pantu, ar atbrīvojumu no ievedmuitas nodokļiem ieved personisko mantu, ko mantošanas ceļā ieguvusi fiziska persona, kuras pastāvīgā dzīvesvieta ir Kopienas muitas teritorijā.

2. Šā panta 1. punktā “personiskā manta” ir visas 1. panta 2. punkta c) apakšpunktā minētās lietas, kas ietilpst mirušā mantojumā.

17. pants

Atbrīvojumu nepiešķir attiecībā uz:

a) alkohola izstrādājumiem;

b) tabaku un tabakas izstrādājumiem;

c) komerciāliem transportlīdzekļiem;

d) priekšmetiem, kurus izmanto arodā vai profesijā, izņemot pārnēsājamus lietišķajā mākslā vai brīvajās mākslās izmantojamus darbarīkus, kas bijuši vajadzīgi mirušā arodam vai profesijai;

e) izejvielu krājumiem un galaproduktiem vai pusfabrikātiem;

f) lauksaimniecības dzīvniekiem un lauksaimniecības produktu krājumiem, kuru daudzums pārsniedz ģimenes dienišķās vajadzības.

18. pants

1. Atbrīvojumu piešķir tikai attiecībā uz personisko mantu, kas ievesta brīvai apgrozībai ne vēlāk kā divus gadus pēc dienas, pēc mantojuma iegūšanas (pēc mantojuma lietu galīgas nokārtošanas).

Īpašos apstākļos šo termiņu kompetentās iestādes tomēr var pagarināt.

2. Personisko mantu var ievest vairākās reizēs 1. punktā minētajā termiņā.

19. pants

Personiskai mantai, ko mantojumā ceļā ieguvušas juridiskas personas, kuras ir iesaistītas bezpeļņas darbībā un kuras ir reģistrētas kādas dalībvalsts teritorijā, mutatis mutandis piemēro 16. līdz 18. panta noteikumus.







IV SADAĻA

MĀJSAIMNIECĪBAS PRIEKŠMETI OTRĀS DZĪVESVIETAS IEKĀRTOŠANAI

20. pants

Ievērojot 21. līdz 24. pantu, ar atbrīvojumiem no ievedmuitas nodokļiem ieved mājsaimniecības priekšmetus, ko otrās dzīvesvietas iekārtošanai Kopienas muitas teritorijā ieved fiziskas personas, kuru pastāvīgā dzīvesvieta ir ārpus Kopienas.

21. pants

Atbrīvojums attiecas tikai uz mājsaimniecības priekšmetiem, kas:

a) izņemot īpašu apstākļu pamatotus gadījumus, bijušas attiecīgās personas valdījumā un tā tos izmantojusi vismaz sešus mēnešus pirms dienas, kad šie mājsaimniecības priekšmeti izvesti;

b) pēc īpašībām un daudzuma piemēroti minētās otrās dzīvesvietas parastam iekārtojumam.

22. pants

Atbrīvojumu piešķir tikai personām:

a) kuru pastāvīgā dzīvesvieta vismaz 12 mēnešus no vietas ir bijusi ārpus ►M3 Kopienas muitas teritorijas ◄ ;

b) kuru īpašumā ir šī otrā dzīvesvieta vai kuras to noīrējušas uz vismaz diviem gadiem; un

c) kuras šo otro dzīvesvietu apņemas neizīrēt trešām personām savā vai savas ģimenes prombūtnē.

Atbrīvojumu var piešķirt tikai vienreiz attiecībā uz vienu un to pašu otro dzīvesvietu.

23. pants

Atbrīvojuma piešķiršanu var pakļaut nosacījumam par galvojuma sniegšanu, lai nodrošinātu to, ka tiek samaksāts muitas parāds, kas var rasties saskaņā ar 24. pantu.

24. pants

1. Otro dzīvesvietu izīrējot vai atsavinot trešai personai, pirms pagājuši divi gadi no dienas, kad atļauta mājsaimniecības priekšmetu ievešana brīvai apgrozībai, par tām jāmaksā attiecīgi ievedmuitas nodokļi pēc likmes, kas ir spēkā šādas izīrēšanas vai atsavināšanas dienā, pamatojoties uz priekšmetu veidu un muitas vērtību, ko apstiprinājušas vai atzinušas kompetentās iestādes.

Tomēr atbrīvojums paliek spēkā, ja attiecīgos mājsaimniecības priekšmetus izmanto, lai iekārtotu jaunu otro dzīvesvietu, ar nosacījumu, ka ievēroti 22. panta b) un c) punkta noteikumi.

2. Mājsaimniecības priekšmetus patapinot, ieķīlājot, izīrējot vai atsavinot trešai personai, par atlīdzību vai par brīvu, pirms pagājuši divi gadi no dienas, kad atļauta to ievešana brīvai apgrozībai, tāpat saskaņā ar 1. punkta pirmās daļas nosacījumiem ir jāmaksā attiecīgi nodokļi.

Ļoti vērtīgiem mājsaimniecības priekšmetiem šo termiņu var pagarināt līdz 10 gadiem.







V SADAĻA

SKOLAS APĢĒRBS, MĀCĪBU MATERIĀLI UN CITI SKOLĒNU VAI STUDENTU SADZĪVES PRIEKŠMETI

25. pants

1. Ar atbrīvojumu no ievedmuitas nodokļiem ieved apģērbu, mācību materiālus un sadzīves priekšmetus, kas parasti ietilpst studenta istabas aprīkojumā un pieder skolēniem vai studentiem, kuri mācību nolūkos apmetas Kopienas muitas teritorijā, un ir paredzēti viņu personiskai lietošanai mācību laikā.

2. Šā panta 1. punktā:

a) “skolēns vai students” nozīmē katru personu, kas uzņemta izglītības iestādē, lai apmeklētu tās piedāvātos pilna laika mācību kursus;

b) “apģērbs” nozīmē apakšveļu vai mājsaimniecības veļu, kā arī drēbes, gan jaunas, gan lietotas;

c) “mācību materiāli” nozīmē priekšmetus un darbarīkus (ieskaitot kalkulatorus un rakstāmmašīnas), ko skolēni vai studenti parasti izmanto mācībām.

26. pants

Atbrīvojumu piešķir vismaz reizi mācību gadā.







VI SADAĻA

SŪTĪJUMI, KURU VĒRTĪBA IR NIECĪGA

▼M5

27. pants

Saskaņā ar 28. pantu nelielas vērtības preču sūtījumus, ko tieši no trešās valsts sūta saņēmējam Kopienā, atbrīvo no ievedmuitas nodokļa.

Nelielas vērtības preces “ir preces, kuru patiesā vērtība vienam sūtījumam kopā nepārsniedz 22 ECU.”

▼B

28. pants

Atbrīvojumu neattiecina uz:

a) alkohola izstrādājumiem;

b) smaržām un tualetes ūdeņiem;

c) tabaku un tabakas izstrādājumiem.

▼M3







VII SADAĻA

SŪTĪJUMI, KO VIENA PRIVĀTPERSONA SŪTA CITAI

29. pants

1. Saskaņā ar 30. un 31. pantu preces sūtījumos, ko no trešās valsts privātpersona sūta citai privātpersonai, kura dzīvo Kopienas muitas teritorijā, atbrīvo no ievedmuitas ar nosacījumu, ka šāda ievešana nav komerciāla.

Saskaņā ar šo punktu paredzētos atbrīvojumus nepiemēro precēm sūtījumos, ko sūta no Helgolandes salas.

2. Šā panta 1. punkta nozīmē ievestie sūtījumi “nav komerciāli”:

— ja tie nav regulāri sūtījumi,

— tajos ir preces vienīgi saņēmēja vai viņa ģimenes locekļu personīgai lietošanai un to īpašības un daudzums neliecina par komerciāliem nodomiem,

— ja nosūtītājs tos sūta saņēmējam bez kādas samaksas.

30. pants

Atbrīvojumus, kas minēti 29. panta 1. punktā, piemēro līdz ECU 45 vērtībai par sūtījumu, ietverot 31. pantā minēto preču vērtību.

Ja kopējā vērtība par divu vai vairāku priekšmetu sūtījumu pārsniedz punkta pirmajā daļā minēto summu, atbrīvojumus šādiem priekšmetiem līdz minētai summai piešķir tādus, kādi būtu, ja tos ievestu atsevišķi, ņemot vērā, ka atsevišķa priekšmeta vērtība nav dalāma.

31. pants

Atbrīvojumu, kas minēts 29. panta 1. punktā, attiecina uz daudzumiem, kas norādīti turpmāk uzskaitītajām precēm vienā sūtījumā:

a) tabakas izstrādājumiem: 50 cigaretes vai 25 cigarilli (cigāri, kas katrs sver ne vairāk par 3 gramiem), vai 10 cigāri vai 50 grami smēķējamās tabakas, vai atbilstīgs šo dažādo produktu sortiments;

spirts un alkoholiskie dzērieni: — dzērieni, kas iegūti destilācijā, un stiprie alkoholiskie dzērieni, kuru alkohola tilpumkoncentrācija pārsniedz 22 %; nedenaturēts etilspirts ar spirta tilpumkoncentrāciju 80 % un vairāk — viens litrs, vai — dzērieni, kas iegūti destilācijā, un stiprie alkoholiskie dzērieni un aperitīvi uz vīna vai spirta bāzes, tafija, sakē vai līdzīgi dzērieni, kuru alkohola tilpumkoncentrācija nepārsniedz 22 %; dzirkstoši vīni un deserta vīni — viens litrs vai atbilstīgs šo dažādo produktu sortiments, un — nedzirkstošie vīni — divi litri; b)spirts un alkoholiskie dzērieni:

c) smaržas: 50 grami, vai tualetes ūdeņi: 0,25 litri.

▼B







VIII SADAĻA

RAŽOŠANAS LĪDZEKĻI UN CITS APRĪKOJUMS, KO IEVED, PĀRVIETOJOT DARBĪBAS VIETU NO TREŠĀS VALSTS UZ KOPIENU

32. pants

1. Neskarot dalībvalstīs spēkā esošos tiesību aktus attiecībā uz rūpniecības un tirdzniecības politiku un ievērojot 33. līdz 37. pantu, ar atbrīvojumu no ievedmuitas nodokļa ieved ražošanas līdzekļus un citu aprīkojumu, kas pieder uzņēmumiem, kuri pilnīgi izbeidz savu darbību trešā valstī un līdzīgas darbības veikšanai pārceļas uz Kopienas muitas teritoriju.

Ja pārvietotais uzņēmums ir lauku saimniecība, tad atbrīvojumu piemēro arī tās dzīvu mājdzīvnieku ievešanai.

2. Šā panta 1. punktā “uzņēmums” nozīmē ražošanas vai pakalpojumu nozares patstāvīgu saimniecisku vienību.

33. pants

Atbrīvojumu attiecina tikai uz ražošanas līdzekļiem un aprīkojumu:

a) kas, izņemot īpašus apstākļu pamatotus gadījumus, uzņēmumā faktiski izmantots vismaz 12 mēnešus pirms dienas, kurā uzņēmums beidzis savu darbību trešā valstī, no kuras tas pārceļas;

b) ko paredzēts izmantot tādos pašos nolūkos pēc pārcelšanās;

c) kas atbilst minētā uzņēmuma veidam un lielumam.

34. pants

Atbrīvojumu nepiešķir uzņēmumiem, ja iemesls vai mērķis to pārvietošanai uz Kopienas muitas teritoriju ir apvienošanās ar Kopienas muitas teritorijā reģistrētu uzņēmumu vai pievienošanās šādam uzņēmumam, nesākot jaunu darbību.

35. pants

Atbrīvojumu nepiešķir attiecībā uz:

a) transportlīdzekļiem, ko neizmanto kā ražošanas vai pakalpojumu sniegšanas līdzekļus;

b) visiem krājumiem, kas paredzēti patēriņam vai dzīvnieku barībai;

c) degvielu, kā arī izejvielām vai galaproduktiem un pusfabrikātiem;

d) mājdzīvniekiem, kuri pieder dzīvnieku tirgotājiem.

36. pants

Ja vien nav īpašu apstākļu, 32. pantā minēto atbrīvojumu piešķir tikai ražošanas līdzekļiem un citam aprīkojumam, ko ieved brīvai apgrozībai 12 mēnešos no dienas, kad uzņēmums beidzis darbību trešā valstī, no kuras tas pārceļas.

37. pants

1. Kamēr nav pagājuši 12 mēneši no dienas, kad atļauta ražošanas līdzekļu un cita aprīkojuma ievešana brīvai apgrozībai, šos līdzekļus un aprīkojumu, kas ievedot atbrīvots no nodokļiem, nedrīkst patapināt, ieķīlāt, izīrēt vai atsavināt ne par atlīdzību, ne par brīvu, par to iepriekš nepaziņojot kompetentajām iestādēm.

Attiecībā uz izīrēšanu vai atsavināšanu šo laiku var pagarināt līdz 36 mēnešiem, ja pastāv ļaunprātīgas izmantošanas iespēja.

2. Patapinot, ieķīlājot, izīrējot vai atsavinot pirms 1. punktā minētā termiņa beigām, par attiecīgajām precēm jāmaksā ievedmuitas nodokļi pēc likmes, ko piemēro šādas patapināšanas, ieķīlāšanas, izīrēšanas vai atsavināšanas dienā, pamatojoties uz preču veidu un muitas vērtību, kādu kompetentās iestādes apstiprinājušas vai atzinušas šajā dienā.

38. pants

Šīs regulas 32. līdz 37. pantu mutatis mutandis piemēro ražošanas līdzekļiem un citam aprīkojumam, kas pieder personām, kuras darbojas brīvā profesijā, un juridiskām personām, kas nodarbojas ar bezpeļņas darbību un pārceļ šo darbību no trešās valsts uz Kopienas muitas teritoriju.







IX SADAĻA

PRODUKTI, KO KOPIENAS LAUKSAIMNIEKI IEGŪST NO ĪPAŠUMIEM, KURI ATRODAS TREŠĀ VALSTĪ

39. pants

1. Ievērojot 40. un 41. pantu, ar atbrīvojumu no ievedmuitas nodokļa ieved zemkopības, lopkopības, biškopības, dārzkopības un mežsaimniecības produktus no īpašumiem trešā valstī, kas robežojas ar Kopienas muitas teritoriju, kurus apsaimnieko lauksaimniecības produktu ražotāji, kuru galvenais uzņēmums atrodas minētajā muitas teritorijā kaimiņos attiecīgai trešai valstij.

2. Lai varētu izmantot 1. punkta priekšrocības, lopkopības produktiem jābūt iegūtiem no Kopienas izcelsmes mājdzīvniekiem vai tādiem mājdzīvniekiem, kas Kopienā nodoti brīvā apgrozībā.

40. pants

Atbrīvojumu attiecina tikai uz produktiem, kam veikta tikai tāda apstrāde, kādu parasti veic pēc ražas novākšanas vai iegūšanas.

41. pants

Atbrīvojumu piešķir tikai attiecībā uz produktiem, ko muitas teritorijā ieved lauksaimniecības produktu ražotājs vai kāds cits viņa vārdā.

42. pants

Šīs regulas 39. līdz 41. pantu mutatis mutandis piemēro produktiem, ko Kopienas zvejnieki iegūst, nodarbojoties ar zvejniecību vai zivkopību ezeros vai ūdensceļos, kas atrodas robežjoslā starp kādu dalībvalsti un trešo valsti, kā arī medījumiem, ko šādos ezeros vai ūdensceļos iegūst Kopienas mednieki.







X SADAĻA

SĒKLAS, MĒSLOŠANAS LĪDZEKĻI UN PRODUKTI AUGSNES UN AUGU APSTRĀDEI, KO TREŠĀS VALSTS LAUKSAIMNIECĪBAS PRODUKTU RAŽOTĀJI IEVED, LAI IZMANTOTU ĪPAŠUMOS, KAS ATRODAS KAIMIŅOS MINĒTAJĀM VALSTĪM

43. pants

Ievērojot 44. pantu, ar atbrīvojumu no ievedmuitas nodokļa ieved sēklas, mēslošanas līdzekļus un produktus augsnes un augu apstrādei, ko paredzēts izmantot īpašumā, kas atrodas Kopienas muitas teritorijā trešās valsts tiešā tuvumā un ko apsaimnieko lauksaimniecības produktu ražotāji, kuru galvenais uzņēmums atrodas minētā trešā valstī Kopienas muitas teritorijas tiešā tuvumā.

44. pants

1. Atbrīvojumu attiecina uz tādu sēklu, mēslošanas līdzekļu vai citu produktu daudzumu, kāds vajadzīgs, lai apsaimniekotu šo īpašumu.

2. To piešķir tikai attiecībā uz sēklām, mēslošanas līdzekļiem vai citiem produktiem, ko lauksaimniecības produktu ražotājs vai kāds cits viņa vārdā tieši ieved Kopienas muitas teritorijā.

3. Dalībvalstis nodokļu atbrīvojumu var pakļaut abpusējas šādu atbrīvojumu piemērošanas nosacījumam.







XI SADAĻA

PRECES CEĻOTĀJU PERSONISKAJĀ BAGĀŽĀ

45. pants

1. Ievērojot 46. līdz 49. pantu, ar atbrīvojumu no ievedmuitas nodokļiem ieved preces, kas atrodas to ceļotāju personiskajā bagāžā, kuri ierodas no trešām valstīm, ja šāda preču ievešana nav komerciāla.

2. Šā panta 1. punktā:

a) “personiskā bagāža” ir visa bagāža, ko ceļotājs uzrāda muitas dienestiem, ierodoties ►M3 Kopienas muitas teritorijā ◄ , kā arī cita bagāža, ko uzrāda tiem pašiem dienestiem vēlāk, ar nosacījumu, ka var pierādīt to, ka šī bagāža ceļotāja izbraukšanas brīdī kā līdzvedamā bagāža ir reģistrēta uzņēmējsabiedrībā, kas to ir nogādājusi no trešās valsts, no kuras viņš izceļojis, uz ►M3 Kopienas muitas teritoriju ◄ . Neskarot 112. panta 1. punkta b) apakšpunktu, pārnēsājamas tvertnes ar degvielu nav personiskā bagāža;

“preču nekomerciāla ievešana” ir preču ievešana: — kam ir gadījuma raksturs, un — ievestās preces ir paredzētas tikai ceļotāja personīgai vai viņa ģimenes lietošanai vai dāvanām; šādu preču veids un daudzums nedrīkst liecināt par to, ka tās ieved komerciāliem nolūkiem. b)“preču nekomerciāla ievešana” ir preču ievešana:

46. pants

▼M3

1. Attiecībā uz turpmāk uzskaitītajām precēm 45. panta 1. punktā minētos atbrīvojumus piemēro, ievērojot šādus daudzuma ierobežojumus vienam ceļotājam:

a) tabakas izstrādājumi: 200 cigaretes vai 100 cigarilli (cigāri, kas katrs sver ne vairāk par 3 gramiem), vai 50 cigāri vai 250 grami smēķējamās tabakas, vai atbilstošs šo dažādo produktu sortiments;

spirts un alkoholiskie dzērieni: — dzērieni, kas iegūti destilācijā, un stiprie alkoholiskie dzērieni, kuru alkohola tilpumkoncentrācija pārsniedz 22 %; nedenaturēts etilspirts ar spirta tilpumkoncentrāciju 80 % un vairāk — viens litrs, vai — dzērieni, kas iegūti destilācijā, un stiprie alkoholiskie dzērieni un aperitīvi uz vīna vai spirta bāzes, tafija, sakē vai līdzīgi dzērieni, kuru alkohola tilpumkoncentrācija nepārsniedz 22 %; dzirkstoši vīni un deserta vīni — divi litri vai atbilstošs šo dažādo produktu sortiments, un — nedzirkstošie vīni — divi litri; b)spirts un alkoholiskie dzērieni:

c) smaržas: 50 grami, un tualetes ūdeņi: 0,25 litri;

d) ārstniecības līdzekļi: ceļotāja personīgo vajadzību apmierināšanai vajadzīgais daudzums.

▼B

2. Ceļotājiem, kas jaunāki par 17 gadiem, atbrīvojumu attiecībā uz 1. punkta a) un b) apakšpunktā minētajām precēm nepiešķir.

▼M7

47. pants

Precēm, kas nav uzskaitītas 46. pantā, atbrīvojumu, kas minēts 45. pantā, piešķir kopvērtībā līdz ECU 175 uz vienu ceļotāju.

Dalībvalstis var tomēr samazināt šo summu līdz ECU 90 ceļotājiem, kas ir jaunāki par 15 gadiem.

▼M7

47.a pants

1. Atkāpjoties no 47. panta pirmās daļas, ar šo Spānijai ir atļauts līdz 2000. gada 31. decembrim piemērot ECU 600 atbrīvojumu attiecīgo preču importam no Seūtas un Meliļas, ko muitas teritorijā ieved tā, kā attiecībā uz Spāniju noteikts 3. panta 1. punkta ceturtajā ievilkumā Padomes 1992. gada 12. oktobra Regulā (EEK) Nr. 2913/92, kas izveido Kopienas Muitas kodeksu ( 5 ).

2. Atkāpjoties no 47. panta otrās daļas, Spānijai ir tiesības samazināt minēto atbrīvojumu līdz ECU 150 ceļotājiem, kas ir jaunāki par 15 gadiem.

▼M8

47.b pants

Atkāpjoties no 47. pantā noteiktajām vērtībām, Somijai ir atļauts līdz 2005. gada 31. decembrim piemērot daudzuma ierobežojumu — ne vairāk kā 6 litri — bez muitas nodokļa ievestam alum.

▼B

48. pants

Ja divu vai vairāku priekšmetu kopējā vērtība uz vienu ceļotāju pārsniedz 47. pantā minētās summas, atbrīvojumu, nepārsniedzot minētās summas, piešķir tādām precēm, kam atlaide tiktu piešķirta, ja tās ievestu atsevišķi, ņemot vērā to, ka preces vērtību dalīt nedrīkst.

49. pants

1. Dalībvalstis var samazināt preču vērtību un/vai daudzumu, kuras ievedot atbrīvo no nodokļiem, ja tās ieved:

— personas, kuru dzīvesvieta ir pierobežas zonā,

— pierobežā nodarbinātie,

— to transporta līdzekļu apkalpe, kurus izmanto satiksmē starp trešām valstīm un Kopienu.

Šos ierobežojumus nepiemēro, ja personas, kuru dzīvesvieta ir pierobežas zonā, pierāda, ka neatgriežas no pierobežas zonas trešā valstī, kas atrodas kaimiņos. Tos tomēr piemēro pierobežā nodarbinātajiem un to transportlīdzekļu apkalpei, kurus izmanto satiksmē starp trešām valstīm un Kopienu, ja šīs personas ieved preces, veicot darba ceļojumus.

2. Šā panta 1. punktā:

— “pierobežas zona”, neskarot spēkā esošās konvencijas šajā jautājumā, ir zona, kas taisnā līnijā nav platāka par 15 kilometriem no robežas. Vietējās administratīvās vienības, kas daļēji atrodas šajā zonā, arī uzskata par šīs pierobežas zonas daļu. ►M3 Dalībvalstis šajā sakarā var piešķirt atbrīvojumus, ◄

— “pierobežā nodarbinātie” ir visas personas, kurām savas parastās nodarbošanās dēļ savās darbdienās ir jāšķērso robeža.







XII SADAĻA

MATERIĀLI, KAS SAISTĪTI AR IZGLĪTĪBU, ZINĀTNI VAI KULTŪRU; ZINĀTNISKI INSTRUMENTI UN APARĀTI

50. pants

Regulas I pielikumā uzskaitītos materiālus, kas saistīti ar izglītību, zinātni un kultūru, atbrīvo no ievedmuitas nodokļa neatkarīgi no saņēmēja un neatkarīgi no šo materiālu paredzētā izmantojuma.

51. pants

Regulas II pielikumā uzskaitītos materiālus, kas saistīti ar izglītību, zinātni un kultūru, atbrīvo no ievedmuitas nodokļa, ja tie ir paredzēti:

— vai nu publisko tiesību iestādēm, kas darbojas sabiedrības labā izglītības, zinātnes vai kultūras jomā,

— vai arī attiecīgām iestādēm vai organizācijām, kas katram priekšmetam norādītas minētā pielikuma 3. ailē, ar nosacījumu, ka dalībvalstu kompetentās iestādes tām atļāvušas šādus priekšmetus saņemt atbrīvotus no nodokļiem.

▼M5

52. pants

1. Saskaņā ar 53., 54., 56., 57. un 58. pantu zinātniskos instrumentus un aparātus, kas nav ietverti 51. pantā, atbrīvo no ievedmuitas nodokļa, ja tos ieved vienīgi nekomerciāliem mērķiem.

2. Šā panta 1. punktā minēto atbrīvojumu piešķir tikai attiecībā uz zinātniskiem instrumentiem un aparātiem, kas paredzēti:

— publiskām iestādēm, kas galvenokārt saistītas ar izglītību vai zinātnisko pētniecību, un tām publisko iestāžu nodaļām, kas galvenokārt saistītas ar izglītību vai zinātnisko pētniecību,

— vai privātām iestādēm, kas galvenokārt saistītas ar izglītību vai zinātnisko pētniecību un kam dalībvalstu kompetentās iestādes ir atļāvušas šādas preces saņemt nemaksājot nodokļus.

53. pants

Atbrīvojums attiecas arī uz:

rezerves daļām, sastāvdaļām vai papildierīcēm, kas īpaši paredzētas zinātniskajiem instrumentiem vai aparātiem, ar nosacījumu, ka šādas rezerves daļas, sastāvdaļas vai papildierīces ieved reizē ar šādiem instrumentiem un aparātiem, vai gadījumā, ja tās ieved vēlāk, ir iespējams konstatēt, ka tās paredzētas instrumentiem vai aparātiem: — kas iepriekš ievesti bez ievedmuitas nodokļa, ar nosacījumu, ka šie instrumenti vai aparāti tiek izmantoti zinātniskiem mērķiem laikā, kad atbrīvojumu lūdz konkrētām rezerves daļām, sastāvdaļām vai papildierīcēm, vai — uz ko attiektos atbrīvojums laikā, kad šādu atbrīvojumu lūdz konkrētām rezerves daļām, sastāvdaļām vai papildierīcēm; a)rezerves daļām, sastāvdaļām vai papildierīcēm, kas īpaši paredzētas zinātniskajiem instrumentiem vai aparātiem, ar nosacījumu, ka šādas rezerves daļas, sastāvdaļas vai papildierīces ieved reizē ar šādiem instrumentiem un aparātiem, vai gadījumā, ja tās ieved vēlāk, ir iespējams konstatēt, ka tās paredzētas instrumentiem vai aparātiem:

b) darbarīkiem, kas izmantojami zinātnisko instrumentu vai aparātu apkopei, pārbaudei, kalibrēšanai vai remontam, ar nosacījumu, ka šādus darbarīkus ieved reizē ar šiem instrumentiem un aparātiem vai gadījumā, ja tos ieved vēlāk, ir iespējams konstatēt, ka tie paredzēti instrumentiem vai aparātiem: — kas iepriekš ievesti bez ievedmuitas nodokļa, ar nosacījumu, ka šie instrumenti vai aparāti tiek izmantoti zinātniskiem mērķiem laikā, kad atbrīvojumu lūdz darbarīkiem, vai — uz ko attiektos atbrīvojums laikā, kad šādu atbrīvojumu lūdz darbarīkiem.

54. pants

52. un 53. pantā:

— “zinātnisks instruments vai aparāts” ir instruments vai aparāts, kas savu objektīvo tehnisko īpašību dēļ un rezultātu dēļ, kurus ar to ir iespējams iegūt, ir galvenokārt vai vienīgi piemērots zinātniskam darbam,

— par “nekomerciāliem mērķiem ievestiem” uzskata zinātniskus instrumentus vai aparātus, kas paredzēti bezpeļņas zinātniskai pētniecībai vai izglītībai.

▼M5 —————

▼M5

56. pants

Vajadzības gadījumā dažiem instrumentiem un aparātiem saskaņā ar 143. panta 2. un 3. punktā noteikto kārtību var nepiešķirt atbrīvojumu, ja konstatē, ka šādu instrumentu vai aparātu ievešana bez ievedmuitas kaitē Kopienas rūpniecības interesēm attiecīgajā ražošanas nozarē.

57. pants

1. Izstrādājumus, kas minēti 51. pantā, un zinātniskos instrumentus un aparātus, kas ir ievesti bez muitas nodokļa saskaņā ar 53., 54. un 56. pantā izklāstītajiem nosacījumiem, nevar patapināt, iznomāt vai atsavināt par atlīdzību vai bez maksas bez iepriekšējas paziņošanas kompetentām iestādēm.

2. Ja izstrādājumu patapina, iznomā vai atsavina iestādei vai organizācijai, kam ir tiesības uz atbrīvojumu saskaņā ar 51. pantu vai 52. panta 2. punktu, atbrīvojums paliek spēkā ar nosacījumu, ka iestāde vai organizācija izstrādājumu, instrumentu vai aparātu izmanto mērķiem, kas piešķir tiesības uz šādu atbrīvojumu.

Pārējos gadījumos patapināšanas, iznomāšanas vai atsavināšanas nosacījums ir iepriekšēja ievedmuitas nodokļa samaksāšana pēc likmes, kuru piemēro patapināšanas, iznomāšanas vai atsavināšanas dienā, pamatojoties uz preču veidu un muitas vērtību, ko tajā dienā nosaka vai atzīst kompetentās iestādes.

▼B

58. pants

1. Iestādes vai organizācijas, kas minētas 51. un 52. pantā, kuras vairs nepilda nosacījumus, kas dod tiesības uz atbrīvojumu, vai kuras gatavojas izmantot priekšmetus, kas ievesti bez nodokļiem, nolūkiem, ko neparedz minētie panti, par to informē kompetentās iestādes.

2. Par priekšmetiem, kuri paliek tādu iestāžu vai organizāciju valdījumā, kuras vairs nepilda nosacījumus, kas dod tiesības uz atbrīvojumiem, jāmaksā ievedmuitas nodoklis pēc likmes, kuru piemēro dienā, no kuras tās vairs nepilda nosacījumus, pamatojoties uz priekšmeta veidu un muitas vērtību, ko tajā dienā noteikušas vai atzinušas kompetentās iestādes.

Par priekšmetiem, ko izmanto iestāde vai organizācija, kura gūst labumu no atbrīvojuma nolūkos, kas nav paredzēti 51. un 52. pantā, jāmaksā ievedmuitas nodoklis pēc likmes, kuru piemēro dienā, kad tos sāk izmantot citos nolūkos, pamatojoties uz priekšmetu veidu un muitas vērtību, ko tajā dienā noteikušas vai atzinušas kompetentās iestādes.

59. pants

Šīs regulas 56., 57. un 58. pantu mutatis mutandis piemēro ražojumiem, kas minēti 53. pantā.

▼M4

59.a pants

1. Iekārtām, ko nekomerciāliem nolūkiem ieved zinātniskas pētniecības iestādes vai organizācijas, kas dibinātas ārpus Kopienas, vai to vārdā, piemēro atbrīvojumu no ievedmuitas nodokļa.

2. Atbrīvojumu piešķir ar nosacījumu, ka iekārtas

a) ir paredzētas tam, lai 1. punktā minēto iestāžu vai organizāciju locekļi vai pārstāvji tās atbilstīgi izmantotu saskaņā ar zinātniskās sadarbības nolīgumiem, kuru mērķis ir īstenot starptautiskas zinātniskas pētniecības programmas zinātniskas pētniecības iestādēs, kas dibinātas Kopienā un kuras dalībvalstu kompetentās iestādes ir apstiprinājušas minētajam nolūkam;

b) paliek ārpuskopienas valstī rezidējošas fiziskas vai juridiskas personas īpašums laikā, kamēr tās atrodas Kopienas muitas teritorijā.

3. Šīs regulas nolūkiem:

— iekārtas ir instrumenti, aparatūra un mašīnas un to palīgierīces, ieskaitot rezerves daļas, un darbarīki, kas īpaši paredzēti to apkopei, pārbaudei, kalibrēšanai vai laboša nai, kurus izmanto zinātniska pētījuma nolūkā,

— par nekomerciālā nolūkā ievestām uzskata iekārtas, ko paredzēts izmantot nekomerciāla mērķa zinātniska pētījuma nolūkiem.

59.b pants

1. 59.a panā paredzētās iekārtas, kas ievestas Kopienā, nemaksājot nodokli saskaņā ar nosacījumiem, kas paredzēti minētajā pantā, nedrīkst patapināt, izīrēt vai atsavināt par samaksu vai bez tās, par to iepriekš neziņojot kompetentajām iestādēm.

2. Gadījumā, kad iekārtas patapinātas, izīrētas vai atsavinātas, iestādei vai organizācijai, kam ir tiesības uz atbrīvojumu saskaņā ar 59.a pantu, atbrīvojums paliek spēkā, ja iestāde vai organizācija šo iekārtu izmanto nolūkiem, kas piešķir tiesības uz šādu atbrīvojumu.

Citos gadījumos un neskarot 52. un 53. panta piemērojumu, lai iekārtu patapinātu, izīrētu vai atsavinātu, iepriekš jāsamaksā ievedmuitas nodoklis saskaņā ar likmi, kas ir spēkā patapināšanas, īres vai atsavināšanas dienā, pamatojoties uz iekārtas veidu un muitas vērtību, ko šajā dienā atzinušas vai pieņēmušas kompetentās iestādes.

3. 59.a panta 1. punktā minētās iestādes vai organizācijas, kas vairs neatbilst attiecīgajiem nosacījumiem, lai varētu izmantot atbrīvojumu, vai kuras paredz izmantot bez nodokļu maksāšanas ievestu iekārtu citiem nolūkiem nekā tie, kas paredzēti minētajā pantā, par to informē kompetentās iestādes.

4. Iekārtas, ko izmanto iestādes vai organizācijas, kas vairs neatbilst nosacījumiem, kas dod tiesības uz atbrīvojumu, tiek pakļautas attiecīgo ievedmuitas nodokļu piemērojumam pēc likmes, ko piemēro dienā, kad minētie nosacījumi vairs netiek ievēroti, pamatojoties uz attiecīgās iekārtas veidu un muitas vērtību, ko šajā dienā atzinušas vai pieņēmušas kompetentās iestādes.

Neskarot 52. un 53. pantu, iekārtas, ko iestāde vai organizācija, uz ko attiecas atbrīvojums, izmanto citiem nolūkiem nekā tie, kas paredzēti 59.a pantā, tiek pakļautas attiecīgajam ievedmuitas nodoklim, kas atbilstīgi aprēķināts dienā, kad tās sāk izmantot kādā citā nolūkā, pamatojoties uz attiecīgās iekārtas veidu un muitas vērtību, ko šajā dienā atzinušas vai pieņēmušas kompetentās iestādes.

▼B







XIII SADAĻA

PĒTNIECĪBAI PAREDZĒTAS BIOLOĢISKAS VAI ĶĪMISKAS VIELAS UN LABORATORIJAS DZĪVNIEKI

▼M3

60. pants

1. Atbrīvojumu no ievedmuitas piešķir:

a) par dzīvniekiem, kas ir sagatavoti izmantošanai laboratorijā;

b) par bioloģiskām un ķīmiskām vielām, kas ietvertas sarakstā, kurš izveidots saskaņā ar 143. panta 2. un 3. punktā paredzēto procedūru, un ievestas vienīgi nekomerciāliem mērķiem.

2. Šā panta 1. punktā minēto atbrīvojumu piešķir tikai attiecībā uz dzīvniekiem un bioloģiskām vai ķīmiskām vielām, kas paredzētas:

— publiskām iestādēm, kas galvenokārt nodarbojas ar izglītību vai zinātnisko pētniecību, un tām publisko iestāžu nodaļām, kas galvenokārt nodarbojas ar izglītību vai zinātnisko pētniecību, vai

— publiskām iestādēm, kas galvenokārt nodarbojas ar izglītību vai zinātnisko pētniecību un kam dalībvalstu kompetentās iestādes ir atļāvušas šādas preces saņemt bez muitas nodokļa.

3. Šā panta 1. punkta b) apakšpunktā minētajā sarakstā var ietvert tikai bioloģiskas vai ķīmiskas vielas, kurām līdzvērtīgas neražo Kopienas muitas teritorijā un kuras, ņemot vērā to īpatnības vai tīrības pakāpi, ir piemērotas galvenokārt vai vienīgi zinātniskai pētniecībai.

▼B







XIV SADAĻA

NO CILVĒKU ORGĀNIEM IEGŪTAS ĀRSTNIECISKAS VIELAS UN REAĢENTI ASINS GRUPU UN AUDU GRUPU NOTEIKŠANAI

61. pants

1. Ievērojot 62. pantu, ar atbrīvojumu no ievedmuitas nodokļiem ieved:

a) no cilvēku orgāniem iegūtas ārstnieciskas vielas;

b) reaģentus asins grupu noteikšanai;

c) reaģentus audu grupu noteikšanai.

2. Šā panta 1. punktā:

— “no cilvēku orgāniem iegūtas ārstnieciskas vielas” ir cilvēka asinis un to atvasinājumi (cilvēka asinis, konservēta asins plazma, cilvēka albumīns un cilvēka asins plazmas olbaltuma fiksēti šķīdumi, cilvēka imunoglobulīns un cilvēka fibrinogēns),

— “reaģenti asins grupu noteikšanai” ir visi cilvēku, dzīvnieku, augu vai citas izcelsmes reaģenti, ko izmanto asins grupu noteikšanai, kā arī asins grupu nesaderības noteikšanai,

— “reaģenti audu grupu noteikšanai” ir visi cilvēku, dzīvnieku, augu vai citas izcelsmes reaģenti, ko izmanto, lai noteiktu cilvēku audu grupas.

62. pants

Atbrīvojumu attiecina tikai uz produktiem:

a) kas ir paredzēti izmantošanai tikai nekomerciāliem medicīniskiem vai zinātniskiem mērķiem iestādēs vai laboratorijās, ko apstiprinājušas kompetentas iestādes;

b) kuriem ir atbilstības sertifikāts, ko izsniegusi attiecīgi pilnvarota iestāde trešā valstī, no kuras tos izved;

c) uz kuru iepakojuma ir īpaša identifikācijas zīme.

63. pants

Atbrīvojumu attiecina arī uz īpašo iepakojumu, kas ir vajadzīgs, lai varētu transportēt no cilvēku orgāniem iegūtas ārstnieciskās vielas vai reaģentus, ko izmanto asins grupu vai audu grupu noteikšanai, kā arī uz šķīdumiem un piederumiem, kas vajadzīgi to izmantošanai un kuri var atrasties sūtījumos.

▼M5







XIVa SADAĻA

INSTRUMENTI UN APARĀTI, KAS PAREDZĒTI MEDICĪNAS PĒTĪJUMIEM, MEDICĪNAS DIAGNOSTIKAI VAI ĀRSTĒŠANAI

63.a pants

1. Medicīnas pētījumiem, medicīnas diagnostikai vai ārstēšanai paredzētos instrumentus un aparatūru, ko labdarības vai filantropijas organizācijas vai privātpersonas dāvina veselības aizsardzības iestādēm, slimnīcu nodaļām vai medicīnas pētījumu iestādēm, kuras dalībvalstu kompetentās iestādes apstiprinājušas šādas preces saņemt bez nodokļiem, vai ko šādas veselības aizsardzības iestādes, slimnīcu nodaļas vai medicīnas pētījumu iestādes ir iegādājušās tikai no labdarības vai filantropijas organizāciju sniegtiem līdzekļiem vai no brīvprātīgiem ieguldījumiem, importē bez nodokļiem, ar stingru nosacījumu, ka ir konstatēts, ka:

a) attiecīgo instrumentu vai aparatūras dāvinājums nav saistīts ar dāvinātāja komerciāliem nodomiem un

b) dāvinātājs nekādi nav saistīts ar to instrumentu vai aparātu ražotāju, kuriem lūdz atbrīvojumu.

2. Atbrīvojumu ar tiem pašiem nosacījumiem piemēro arī:

a) rezerves daļām, sastāvdaļām vai papildierīcēm, kas īpaši paredzētas iepriekš minētajiem instrumentiem vai aparātiem, ar nosacījumu, ka šādas rezerves daļas, sastāvdaļas vai papildierīces ieved reizē ar šādiem instrumentiem un aparātiem, vai gadījumā, ja tās ieved vēlāk, ir iespējams konstatēt, ka tās paredzētas instrumentiem vai aparātiem, kuri iepriekš ievesti ar atbrīvojumu no nodokļa;

b) darbarīkiem, kas izmantojami instrumentu vai aparātu apkopei, pārbaudei, kalibrēšanai vai remontam, ar nosacījumu, ka šādus darbarīkus ieved reizē ar šādiem instrumentiem un aparātiem, vai gadījumā, ja tos ieved vēlāk, ir iespējams konstatēt, ka tie paredzēti instrumentiem vai aparātiem, kuri iepriekš ievesti ar atbrīvojumu no nodokļa.

63.b pants

Regulas 63.a panta piemērošanai un jo īpaši attiecībā uz instrumentiem un aparātiem, un regulā minētajām saņēmējām organizācijām 56., 57. un 58. pantu piemēro mutatis mutandis.

▼M3







XIVb SADAĻA

STANDARTVIELAS MEDIKAMENTU KVALITĀTES KONTROLEI

63.c pants

Sūtījumus, kuros ir Pasaules veselības organizācijas apstiprinātu standartvielu paraugi medikamentu ražošanā izmantojamo materiālu kvalitātes kontrolei un kuri adresēti kravas saņēmējiem, kam dalībvalstu kompetentās iestādes atļāvušas saņemt šādus sūtījumus bez nodokļa, ieved bez muitas nodokļa.

▼B







XV SADAĻA

FARMĀCIJAS LĪDZEKĻI, KO IZMANTO STARPTAUTISKĀS SPORTA SACĪKSTĒS

64. pants

Ar atbrīvojumu no ievedmuitas nodokļiem ieved farmācijas līdzekļus, ko izmanto medicīnā vai veterinārijā cilvēkiem vai dzīvniekiem no trešām valstīm, kas piedalās Kopienas muitas teritorijā organizētās starptautiskās sporta sacīkstēs, tādā daudzumā, kas samērīgs ar personu vajadzībām atrodoties minētājā teritorijā.







XVI SADAĻA

PRECES LABDARĪBAS VAI FILANTROPISKĀM ORGANIZĀCIJĀM; NEREDZĪGAJIEM UN CITIEM INVALĪDIEM PAREDZĒTIE PRIEKŠMETI







A.

Vispārējiem mērķiem

65. pants

1. Ievērojot 67. un 68. pantu, ciktāl tas neizraisa ļaunprātīgu izmantošanu vai nozīmīgus konkurences traucējumus, ar atbrīvojumu no ievedmuitas nodokļa ieved:

a) pirmās nepieciešamības preces, kuras ieved valsts organizācijas vai citas labdarības vai filantropiskas organizācijas, ko apstiprinājušas kompetentās iestādes, un kuras paredzēts par velti izplatīt trūkumcietējiem;

b) visdažādākās preces, ko kāda persona vai organizācija, kas reģistrēta kādā trešā valstī, par brīvu un bez jebkāda komerciāla nodoma sūta valsts organizācijām vai citām labdarības vai filantropiskām organizācijām, ko apstiprinājušas kompetentās iestādes, lai tās izmantotu līdzekļu vākšanai īpaši organizētos labdarības pasākumos trūkumcietēju vajadzībām;

c) aprīkojumam un kancelejas piederumiem, ko kāda persona vai organizācija, kas reģistrēta ārpus ►M3 Kopienas muitas teritorijas ◄ , par brīvu un bez jebkāda komerciāla nodoma sūta labdarības vai filantropiskām organizācijām, ko apstiprinājušas kompetentās iestādes, lai tās to izmantotu vienīgi savas darbības vajadzībām vai labdarības un filantropijas mērķu īstenošanai.

2. Šā panta 1. punkta a) apakšpunktā “pirmās nepieciešamības preces” nozīmē preces, kas vajadzīgas, lai apmierinātu cilvēku tiešās vajadzības, piem., pārtika, medikamenti, apģērbs un segas.

66. pants

Atbrīvojumu nepiešķir:

a) alkohola izstrādājumiem;

b) tabakai vai tabakas izstrādājumiem;

c) kafijai un tējai;

d) mehāniskajiem transportlīdzekļiem, izņemot ātrās palīdzības transportlīdzekļus.

67. pants

Atbrīvojumu piešķir tikai organizācijām, kuru grāmatvedības ieraksti ļauj kompetentajām iestādēm uzraudzīt to darbību un kuras nodrošina visas vajadzīgās garantijas.

68. pants

1. Organizācijas, kas izmanto muitas atbrīvojumus, nedrīkst patapināt, izīrēt vai atsavināt par atlīdzību vai par brīvu preces un aprīkojumu, kas minēts 65. pantā, nolūkiem, kas nav paredzēti minētā panta 1. punkta a) un b) apakšpunktā, par to iepriekš neziņojot kompetentajām iestādēm.

2. Ja preces un aprīkojumu patapina, izīrē vai atsavina organizācijai, kam ir tiesības izmantot muitas atbrīvojumu saskaņā ar 65. un 67. pantu, atbrīvojumu turpina piemērot ar nosacījumu, ka minētā organizācija šīs preces un aprīkojumu izmanto nolūkos, kas dod tiesības uz šādu atbrīvojumu.

Pārējos gadījumos patapināšanas, izīrēšanas vai atsavināšanas nosacījums ir iepriekšēja ievedmuitas nodokļa samaksāšana pēc likmes, kuru piemēro patapināšanas, izīrēšanas vai atsavināšanas dienā, pamatojoties uz preču vai aprīkojuma veidu un muitas vērtību, ko tajā dienā noteikušas vai atzinušas kompetentās iestādes.

69. pants

1. Regulas 65. pantā minētas organizācijas, kuras vairs nepilda nosacījumus, kas dod tiesības uz atbrīvojumu, vai gatavojas izmantot preces un aprīkojumu, kas ievests bez nodokļiem, nolūkiem, ko neparedz minētais pants, par to informē kompetentās iestādes.

2. Par precēm un aprīkojumu, kas paliek to organizāciju īpašumā, kuras vairs nepilda nosacījumus, kas dod tiesības uz atvieglojumu, jāmaksā attiecīgie ievedmuitas nodokļi pēc likmes, kuru piemēro dienā, no kuras tās vairs nepilda minētos nosacījumus, pamatojoties uz preču un aprīkojuma veidu un muitas vērtību, ko tajā dienā noteikušas vai atzinušas kompetentās iestādes.

3. Par precēm un aprīkojumu, ko organizācijas, kuras gūst labumu no atvieglojuma, izmanto nolūkos, kas nav paredzēti 65. pantā, jāmaksā attiecīgi ievedmuitas nodokļi pēc likmes, kuru piemēro dienā, kad to sāk izmantot citos nolūkos, pamatojoties uz preču un aprīkojuma veidu un muitas vērtību, ko tajā dienā ir noteikušas vai atzinušas kompetentās iestādes.







B.

Invalīdu vajadzībām







1.

Neredzīgajiem paredzēti priekšmeti

70. pants

Ar atbrīvojumu no ievedmuitas nodokļa ieved regulas III pielikumā norādītos priekšmetus, kas īpaši paredzēti neredzīgo izglītībai, zinātnes vai kultūras attīstībai.

71. pants

Ar atbrīvojumu no ievedmuitas nodokļa ieved regulas IV pielikumā norādītos priekšmetus, kas īpaši paredzēti neredzīgo izglītībai, zinātnes vai kultūras attīstībai, ieved bez nodokļiem, ja tos ieved:

— vai nu paši neredzīgie savām vajadzībām,

— vai arī iestādes vai organizācijas, kas nodarbojas ar neredzīgo izglītošanu vai palīdzības sniegšanu neredzīgajiem un ko dalībvalstu kompetentās iestādes apstiprinājušas šādu priekšmetus ievešanai bez nodokļiem.

Pirmajā daļā minēto atvieglojumu piemēro īpašām rezerves daļām, sastāvdaļām vai papildierīcēm, kas īpaši paredzētas konkrētajiem priekšmetiem, kā arī rīkiem, ko izmanto minēto priekšmetu apkopei, pārbaudei, kalibrēšanai vai labošanai, ar nosacījumu, ka šādas rezerves daļas, sastāvdaļas, papildierīces vai darbarīkus ieved reizē ar minētajiem priekšmetiem vai gadījumā, ja tos ieved vēlāk, ir iespējams konstatēt, ka tie paredzēti priekšmetiem, kas jau iepriekš ievesti ar atbrīvojumu no nodokļiem, vai kuriem būtu tiesības piemērot atbrīvojumu, kad vajadzīga īpašu rezerves daļu, sastāvdaļu vai papildierīču un darbarīku ievešana.







2.

Citiem invalīdiem paredzētie priekšmeti

▼M5

72. pants

1. Izstrādājumus, kas īpaši paredzēti tādu personu izglītībai, darbam vai sociālā stāvokļa uzlabošanai, kurām ir fiziski vai garīgi traucējumi, bet kas nav neredzīgas, ieved bez ievedmuitas nodokļa, ja tos importē:

— paši invalīdi savām vajadzībām;

— vai iestādes vai organizācijas, kuras galvenokārt nodarbojas ar invalīdu izglītošanu vai palīdzības sniegšanu invalīdiem un kuras dalībvalstu kompetentās iestādes apstiprinājušas šādu izstrādājumu saņemšanai ar atbrīvojumu no ievedmuitas nodokļiem.

2. Atbrīvojumu, kas minēts 1. punktā, piemēro attiecīgajiem izstrādājumiem īpaši paredzētām rezerves daļām, sastāvdaļām vai papildierīcēm un darbarīkiem, kurus izmanto minēto izstrādājumu apkopei, pārbaudei, kalibrēšanai vai remontam, ar nosacījumu, ka šādus darbarīkus ieved reizē ar šādiem izstrādājumiem, vai gadījumā, ja tos ieved vēlāk, ir iespējams konstatēt, ka tie paredzēti izstrādājumiem, kas iepriekš ievesti bez ievedmuitas nodokļa vai uz ko attiektos atbrīvojums laikā, kad šādu atbrīvojumu lūdz konkrētām rezerves daļām, sastāvdaļām vai papildierīcēm un minētajiem darbarīkiem.

73. pants

Vajadzības gadījumā dažiem izstrādājumiem saskaņā ar 143. panta 2. un 3. punktā noteikto kārtību var nepiešķirt atbrīvojumu, ja konstatē, ka šādu izstrādājumu ievešana bez ievedmuitas nodokļa kaitē Kopienas rūpniecības interesēm attiecīgajā ražošanas nozarē.

▼M5 —————

▼B







3.

Kopēji noteikumi

▼M5

75. pants

Atbrīvojumu, kas paredzēts regulas 71. panta pirmajā ievilkumā un 72. panta 1. punkta pirmajā ievilkumā, neredzīgo vai citu invalīdu vajadzībām tieši piešķir, ja dalībvalstīs spēkā esošie noteikumi attiecīgām personām ļauj pierādīt neredzīgo vai invalīdu statusu, kuriem ir tiesības uz šādu atbrīvojumu.

76. pants

1. Izstrādājumus, ko bez muitas nodokļa ievedušas 71. un 72. pantā minētās personas, nevar patapināt, iznomāt vai atsavināt bez atlīdzības vai par maksu, iepriekš par to nepaziņojot kompetentām iestādēm.

2. Ja izstrādājumu patapina, iznomā vai atsavina iestādei vai organizācijai, kam ir tiesības uz atbrīvojumu saskaņā ar 71. vai 72. pantu, atbrīvojums paliek piešķirts ar nosacījumu, ka iestāde vai organizācija izstrādājumu izmanto mērķiem, kuri piešķir tiesības uz šādu atbrīvojumu.

Pārējos gadījumos patapināšanas, iznomāšanas vai atsavināšanas nosacījums ir iepriekšēja ievedmuitas nodokļa samaksāšana pēc likmes, kuru piemēro patapināšanas, iznomāšanas vai atsavināšanas dienā, pamatojoties uz preču veidu un muitas vērtību, ko tajā dienā nosaka vai atzīst kompetentās iestādes.

77. pants

1. Izstrādājumus, ko iestādes vai organizācijas, kurām ir tiesības uz atbrīvojumu saskaņā ar 71. un 72. pantu, ir ievedušas, šīs iestādes vai organizācijas, nemaksājot attiecīgos ievedmuitas nodokļus, bez peļņas var patapināt, izīrēt vai atsavināt par atlīdzību vai bez maksas neredzīgajiem vai citiem invalīdiem, ar kuriem tās nodarbojas.

2. Patapināt, iznomāt vai atsavināt ar nosacījumiem, kas nav minēti 1. punktā, var vienīgi, par to iepriekš informējot kompetentās iestādes.

Ja izstrādājumu patapina, iznomā vai atsavina personai, iestādei vai organizācijai, kam ir tiesības uz atbrīvojumu saskaņā ar 71. panta pirmo daļu vai 72. panta 1. punktu, atbrīvojums paliek piešķirts ar nosacījumu, ka persona, iestāde vai organizācija izstrādājumu izmanto mērķiem, kas piešķir tiesības uz šādu atbrīvojumu.

Pārējos gadījumos patapināšanas, iznomāšanas vai atsavināšanas nosacījums ir iepriekšēja ievedmuitas nodokļa samaksāšana pēc likmes, kuru piemēro patapināšanas, iznomāšanas vai atsavināšanas dienā, pamatojoties uz preču veidu un muitas vērtību, ko tajā dienā nosaka vai atzīst kompetentās iestādes.

▼B

78. pants

1. Iestādes vai organizācijas, kas minētas 71. un 72. pantā un kas vairs nepilda nosacījumus, kuri dod tiesības uz atbrīvojumu, vai kas gatavojas izmantot priekšmetus, kuri ievesti ar atbrīvojumu no nodokļiem, nolūkiem, ko neparedz minētie panti, par to informē kompetentās iestādes.

2. Par priekšmetiem, kas paliek tādu iestāžu vai organizāciju valdījumā, kuras vairs nepilda nosacījumus, kas dod tiesības uz atbrīvojumu, jāmaksā ievedmuitas nodoklis pēc likmes, kas ir spēkā dienā, no kuras tās vairs nepilda minētos nosacījumus, pamatojoties uz preču veidu un muitas vērtību, ko tajā dienā noteikušas vai atzinušas kompetentās iestādes.

3. Par priekšmetiem, ko izmanto iestāde vai organizācija, kura gūst labumu no atbrīvojuma nolūkos, kas nav paredzēti 71. un 72. pantā, jāmaksā ievedmuitas nodokļi pēc likmes, kas ir spēkā dienā, kad tos sāk izmantot citos nolūkos, pamatojoties uz preču veidu un muitas vērtību, ko tajā dienā noteikušas vai atzinušas kompetentās iestādes.







C.

Nelaimē cietušo vajadzībām

79. pants

1. Ievērojot 80. līdz 85. pantu, ar atbrīvojumu no ievedmuitas nodokļiem ieved preces, ko ieved valsts organizācijas vai citas labdarības vai filantropiskas organizācijas, kuras apstiprinājušas kompetentās iestādes, ja tās paredzēts:

a) par brīvu izdalīt tiem, kas cietuši nelaimē, kura piemeklējusi vienas vai vairāku dalībvalstu teritoriju; vai

b) par brīvu nodot šādā nelaimē cietušo rīcībā, paturot tās minēto organizāciju īpašumā.

2. Atbrīvojumu, kas minēts 1. punktā, ar tiem pašiem nosacījumiem attiecina uz brīvai apgrozībai ievestām precēm, kuras ieved glābšanas dienesti savas darbības nodrošināšanai.

80. pants

Atbrīvojumu nepiešķir materiāliem un aprīkojumam, kas paredzēti rekonstrukcijai nelaimes piemeklētajos apgabalos.

81. pants

Par atbrīvojuma piešķiršanu Komisija pieņem lēmumu steidzamības kārtībā pēc vienas vai vairāku attiecīgo dalībvalstu lūguma, apspriežoties ar citām dalībvalstīm. Šajā lēmumā vajadzības gadījumā nosaka atbrīvojuma apmēru un nosacījumus.

Kamēr Komisijas lēmums nav paziņots, nelaimes piemeklētās dalībvalstis var ļaut ievest preces 79. pantā minētajos nolūkos, atliekot par tām visus ievedmuitas nodokļus, ja ievedēja organizācija uzņemas šo nodokli samaksāt atvieglojumu nepiešķiršanas gadījumā.

82. pants

Atbrīvojumu piešķir tikai organizācijām, kuru grāmatvedības ieraksti ļauj kompetentajām iestādēm uzraudzīt to darbību un kas nodrošina visas vajadzīgās garantijas.

83. pants

1. Organizācijas, kas izmanto muitas nodokļa atbrīvojumu, nedrīkst patapināt, izīrēt vai atsavināt par atlīdzību vai par brīvu preces, kuras minētas 79. panta 1. punktā, citādi kā minētajā pantā paredzētajos apstākļos, par to iepriekš neinformējot kompetentās iestādes.

2. Ja preces patapina, izīrē vai atsavina organizācijai, kam pašai ir tiesības izmantot atbrīvojumu atbilstoši 79. pantam, atbrīvojumu turpina piemērot ar nosacījumu, ka minētā organizācija šīs preces izmanto nolūkos, kas dod tiesības uz šādu atbrīvojumu.

Pārējos gadījumos patapināšanas, izīrēšanas vai atsavināšanas nosacījums ir iepriekšēja ievedmuitas nodokļa samaksāšana pēc likmes, kuru piemēro patapināšanas, izīrēšanas vai atsavināšanas dienā, pamatojoties uz preču vai aprīkojuma veidu un muitas vērtību, ko tajā dienā noteikušas vai atzinušas kompetentās iestādes.

84. pants

1. Šīs regulas 79. panta 1. punkta b) apakšpunktā minētās preces pēc tam, kad tās vairs neizmanto nelaimē cietušie, nedrīkst patapināt, izīrēt vai atsavināt par atlīdzību vai par brīvu, par to iepriekš nepaziņojot kompetentajām iestādēm.

2. Ja preces patapina, izīrē vai atsavina organizācijai, kurai ir tiesības izmantot atbrīvojumu atbilstoši 79. pantam vai, vajadzības gadījumā, organizācijai, kurai ir tiesības uz atbrīvojumu atbilstoši 65. panta 1. punkta a) apakšpunktam, atbrīvojumu turpina piemērot ar nosacījumu, ka minētās organizācijas šīs preces izmanto nolūkos, kas dod tiesības uz šādu atbrīvojumu.

Pārējos gadījumos patapināšanas, izīrēšanas vai atsavināšanas nosacījums ir iepriekšēja ievedmuitas nodokļa samaksāšana pēc likmes, kuru piemēro patapināšanas, izīrēšanas vai atsavināšanas dienā, pamatojoties uz preču vai aprīkojuma veidu un muitas vērtību, ko tajā dienā noteikušas vai atzinušas kompetentās iestādes.

85. pants

1. Šīs regulas 79. pantā minētas organizācijas, kuras vairs nepilda nosacījumus, kas dod tiesības uz atbrīvojumu, vai gatavojas ar atbrīvojumu ievestās preces izmantot nolūkiem, kas nav paredzēti minētajā pantā, par to informē kompetentās iestādes.

2. Gadījumā, ja preces, kas paliek organizācijas valdījumā, kura vairs nepildanosacījumus, kas dod tiesības uz atbrīvojumu, atsavina organizācijai, kurai ir tiesības izmantot atbrīvojumu atbilstoši 79. pantam, vai, attiecīgā gadījumā, organizācijai, kurai ir tiesības izmantot atbrīvojumu atbilstoši 65. panta 1. punkta a) apakšpunktam, atbrīvojumu turpina piemērot ar nosacījumu, ka minētā organizācija šīs preces izmanto nolūkos, kas dod tiesības uz šādu atbrīvojumu. Citos gadījumos par precēm maksā attiecīgos ievedmuitas nodokļus pēc likmes, kuru piemēro dienā, no kuras nosacījumus vairs nepilda, pamatojoties uz preču veidu un muitas vērtību, ko tajā dienā noteikušas vai atzinušas kompetentās iestādes.

3. Par precēm, ko izmanto organizācija, kura izmanto atbrīvojumu nolūkos, kas nav paredzēti 79. pantā, jāmaksā attiecīgie ievedmuitas nodokļi pēc likmes, kuru piemēro dienā, kad tās sāk izmantot citos nolūkos, pamatojoties uz preču veidu un muitas vērtību, ko tajā dienā noteikušas vai atzinušas kompetentās iestādes.







XVII SADAĻA

GODA ZĪMES VAI APBALVOJUMI

86. pants

Ja attiecīgā persona kompetentajām iestādēm uzrāda pietiekamu pierādījumu un ja attiecīgās darbības nekādi nav komerciālas, tad ar atbrīvojumu no ievedmuitas nodokļiem ieved:

a) apbalvojumus, ko trešo valstu valdības piešķīrušas personām, kuru pastāvīgā dzīvesvieta ir Kopienas muitas teritorijā;

b) kausus, medaļas un līdzīgus gluži simboliskus priekšmetus, kas personām, kuru pastāvīgā dzīvesvieta ir Kopienas muitas teritorijā, trešā valstī piešķirti kā cieņas apliecinājums viņu darbībai mākslā, zinātnē, sportā vai valsts dienestā vai kā atzinība viņu veikumam kādā īpašā gadījumā un ko šīs personas pašas ieved;

c) kausus, medaļas un līdzīgus gluži simboliskus priekšmetus, ko par brīvu izsniedz iestādes vai personas, kuras reģistrētas trešā valstī, lai dāvinātu Kopienas muitas teritorijā tādos pašos nolūkos, kādi minēti b) punktā;

▼M3

d) simboliskas nozīmes un niecīgas vērtības apbalvojumi, balvas un suvenīri, kas paredzēti bezmaksas izplatīšanai konferencēs vai līdzīgos starptautiskos pasākumos personām, kas parasti dzīvo trešās valstīs; tādu preču īpatnības, vienības vērtība vai citas iezīmes nedrīkst norādīt uz to, ka tās ieved komerciālā nolūkā.

▼B







XVIII SADAĻA

DĀVANAS, KAS SAŅEMTAS STARPTAUTISKO ATTIECĪBU SAKARĀ

87. pants

Attiecīgā gadījumā neietekmējot 45. līdz 49. pantu un ievērojot 88. un 89. pantu, ar atbrīvojumu no ievedmuitas nodokļa ieved preces, ko:

a) Kopienas muitas teritorijā ieved personas, kas bijušas oficiālā vizītē trešā valstī un no šīs valsts iestādēm saņēmušas tās kā dāvanas;

b) Kopienas muitas teritorijā ieved personas, kas ierodas oficiālā vizītē ►M3 Kopienas muitas teritorijā ◄ un kas paredzējušas šīs preces pasniegt uzņemšanas iestādēm kā dāvanas;

c) kuras oficiāla struktūra, valsts iestāde vai grupa, kura veic darbību sabiedrības interesēs, kas atrodas trešā valstī, nosūtījusi kā dāvanas draudzības vai labvēlības apliecinājumam oficiālai struktūrai, valsts iestādei vai grupai, kas veic darbību sabiedrības interesēs, atrodas ►M3 Kopienas muitas teritorijā ◄ un kuras kompetentās iestādes apstiprinājušas šādu preču saņemšanai ar atbrīvojumu.

88. pants

Atbrīvojumu neattiecina uz alkohola izstrādājumiem, tabaku vai tabakas izstrādājumiem.

89. pants

Atbrīvojumu piešķir tikai tad:

— ja priekšmetus, ko paredzēts dāvināt, nepasniedz regulāri,

— ja to veids, vērtība vai daudzums neliecina par komerciālu nodomu,

— ja tos neizmanto komerciāliem nolūkiem.







XIX SADAĻA

PRECES, KAS PAREDZĒTAS MONARHU VAI VALSTU VADĪTĀJU LIETOŠANAI

90. pants

Saskaņā ar ierobežojumiem un nosacījumiem, ko nosaka kompetentās iestādes, ar atbrīvojumu no ievedmuitas nodokļiem ieved:

a) dāvanas monarhiem vai valstu vadītājiem;

b) preces, ko izmantos vai patērēs trešo valstu monarhi un trešo valstu vadītāji vai personas, kuras ir viņu oficiāli pārstāvji, laikā, kamēr viņi oficiāli uzturas Kopienas muitas teritorijā. Dalībvalsts, kurā preces ieved, tomēr var noteikt, ka atbrīvojuma piemērošanas nosacījums ir abpusēja atbrīvojumu piemērošana.

Iepriekšējā apakšpunkta noteikumi attiecas arī uz personām, kurām ir tādas pašas starptautiska līmeņa privilēģijas kā monarhiem vai valstu vadītājiem.







XX SADAĻA

PRECES, KO IEVED TIRDZNIECĪBAS VEICINĀŠANAI







A.

Preču paraugi, kuru vērtība ir niecīga

91. pants

1. Neietekmējot 95. panta 1. punkta a) apakšpunkta noteikumus, ar atbrīvojumu no ievedmuitas nodokļa ieved preču paraugus, kuru vērtība ir niecīga un kurus var izmantot vienīgi tam, lai saņemtu šāda tipa preču pasūtījumus to importēšanai Kopienas muitas teritorijā.

2. Kompetentās iestādes var prasīt, ka daži priekšmeti, lai tiem varētu piemērot atbrīvojumu no muitas nodokļiem, jāpadara lietošanai nederīgi, tos ieplēšot, sacaurumojot vai skaidri un neizdzēšami iezīmējot, vai citādi apstrādājot, ja vien šāda darbība neiznīcina tos kā paraugus.

3. Šā panta 1. punktā “preču paraugi” nozīmē priekšmetus, kuri pārstāv kādu preču veidu un kuru izskats un daudzums nepieļauj to izmantošanu citiem mērķiem kā vien tā paša tipa vai kvalitātes preču pasūtījumu piedāvāšanai.







B.

Iespieddarbi un reklāmas materiāli

92. pants

Ievērojot 93. pantu, ar atbrīvojumu no ievedmuitas nodokļiem ieved reklāmas materiālus, piemēram, katalogus, cenrāžus, lietošanas pamācības vai brošūras, kas attiecas uz:

a) precēm pārdošanai vai izīrēšanai; vai

b) pārvadājumu, komerciālu apdrošināšanu vai banku pakalpojumiem,

ko piedāvā persona, kas reģistrēta uzņēmējdarbības veikšanai ārpus Kopienas muitas teritorijas.

93. pants

Šīs regulas 92. pantā minēto atbrīvojumu attiecina tikai uz tādiem iespiestiem reklāmas darbiem, kas atbilst šādiem nosacījumiem:

a) iespieddarbā jābūt skaidri norādītam tā uzņēmuma nosaukumam, kurš ražo, pārdod vai izīrē šīs preces vai piedāvā pakalpojumus, uz kuriem tas atsaucas;

b) katrā sūtījumā var būt ne vairāk kā viens dokuments, vai katra dokumenta viens eksemplārs gadījumā, ja sastāvā ir dokumenti. Uz sūtījumiem, kuros ir tā paša dokumenta vairāki eksemplāri, tomēr var attiecināt ievedmuitas nodokļa atbrīvojumu, ja to kopējā bruto masa nepārsniedz vienu kilogramu;

c) iespieddarbs nevar būt grupveida sūtījumu objekts no tā paša sūtītāja tam pašam saņēmējam.

94. pants

Priekšmetus reklāmai, kuriem nav īstas komerciālas vērtības, kurus piegādātāji par brīvu nosūta saviem klientiem un kurus nav iespējams izmantot citādi kā vien reklāmai, ieved ar atbrīvojumu no nodokļiem.







C.

Preces, ko izmanto vai patērē gadatirgū vai līdzīgā pasākumā

95. pants

1. Ievērojot 96. līdz 99. pantu, ar atbrīvojumu no ievedmuitas nodokļa ieved:

a) mazus preču paraugus, kas parāda ārpus Kopienas muitas teritorijas ražotas preces un paredzēti gadatirgum vai līdzīgam pasākumam;

b) preces, ko ieved tikai demonstrēšanai vai lai demonstrētu mašīnas vai aparātus, kas ražoti ārpus Kopienas muitas teritorijas un izstādīti gadatirgū vai līdzīgā pasākumā;

c) dažādus mazvērtīgus materiālus, piemēram krāsas, lakas, tapetes utt., kurus izmanto būvējot, iekārtojot un izgreznojot trešo valstu pārstāvju pagaidu stendus gadatirgū vai līdzīgā pasākumā un kurus iznīcina, tos lietojot;

d) iespieddarbus, katalogus, prospektus, cenrāžus, reklāmas plakātus, kalendārus ar ilustrācijām vai bez tām, neierāmētus fotoattēlus un citus priekšmetus, ko piegādā par brīvu, lai reklamētu preces, kas izgatavotas ārpus Kopienas muitas teritorijas un izstādītas gadatirgū vai līdzīgā pasākumā.

2. Šā panta 1. punktā “gadatirgus vai līdzīgs pasākums” nozīmē:

a) tirdzniecības rūpniecības, lauksaimniecības vai amatniecības izstādes, gadatirgus, salonus un līdzīgus pasākumus;

b) izstādes un pasākumus, ko galvenokārt rīko labdarības nolūkos;

c) izstādes un pasākumus, ko galvenokārt rīko zinātniskiem, tehniskiem, amatprasmes, mākslas, izglītojošiem, kultūras vai sporta mērķiem, reliģiskiem vai kulta mērķiem, arodbiedrību darbībai vai tūrismam, vai arī starptautiskas saprašanās veicināšanai;

d) starptautisku organizāciju vai kolektīvu struktūru pārstāvju sanāksmes;

e) oficiālas vai piemiņas ceremonijas un saieti;

bet ne privāti rīkotas izstādes veikalos vai tirdzniecības vietās, lai pārdotu trešo valstu preces.

96. pants

Atbrīvojumu, kas minēts 95. panta 1. punkta a) apakšpunktā, attiecina tikai uz paraugiem:

a) kuri kā tādi ievesti par brīvu no trešām valstīm vai iegūti izstādē no precēm, kas no šīm valstīm ievestas neiesaiņotas;

b) kurus tikai par brīvu izsniedz cilvēkiem izstādē, lai tos izmantotu vai patērētu personas, kam tie tiek piedāvāti;

c) kuri ir atzīstami par reklāmas paraugiem, kuru atsevišķas vienības cena ir zema;

d) kuri nav viegli pārdodami un, attiecīgā gadījumā, tie ir iepakoti tā, ka attiecīgās preces daudzums ir mazāks nekā tādas pašas preces mazākais daudzums, kāds tiek tirgots;

e) kurus, ja tie ir ēdieni un dzērieni, kas nav iepakoti, kā minēts d) punktā, patērē turpat izstādē;

f) kuru kopējā vērtība un daudzums atbilst izstādes iedabai, apmeklētāju skaitam un izstādītāja līdzdalības pakāpei.

97. pants

Šīs regulas 95. panta 1. punkta b) apakšpunktā minēto atbrīvojumu attiecina tikai uz precēm:

a) kuras izstādē patērē vai iznīcina; un

b) kuru kopējā vērtība un daudzums atbilst izstādes būtībai, apmeklētāju skaitam un izstādītāja līdzdalības pakāpei.

98. pants

Regulas 95. panta 1. punkta d) apakšpunktā minēto atbrīvojumu attiecina tikai uz iespieddarbiem un reklāmas materiāliem:

a) kurus paredzēts izplatīt cilvēkiem izstādes norises vietā tikai par brīvu;

b) kuru kopējā vērtība un daudzums atbilst izstādes iedabai, apmeklētāju skaitam un izstādītāja līdzdalības pakāpei.

99. pants

Regulas 95. panta 1. punkta a) un b) apakšpunktā minēto atbrīvojumu neattiecina uz:

a) alkohola izstrādājumiem;

b) tabaku vai tabakas izstrādājumiem;

c) cieto, šķidro vai gāzveida kurināmo.







XXI SADAĻA

PRECES, KURAS IEVED PĀRBAUDEI, ANALĪZĒM VAI IZMĒĢINĀJUMIEM

100. pants

Ievērojot 101. līdz 106. pantu ar atbrīvojumu no ievedmuitas nodokļa ieved preces, kuru pārbaudes, analīzes vai izmēģinājumus paredzēts izdarīt, lai noteiktu to sastāvu, kvalitāti vai citus tehniskos parametrus informācijas, ražošanas vai komerciālas izpētes nolūkos.

101. pants

Neietekmējot 104. pantu, 100. pantā minētā atbrīvojuma piešķiršanas nosacījums ir, ka preces, kuru pārbaudes, analīzes vai izmēģinājumus paredzēts izdarīt, pilnīgi izlieto vai iznīcina pārbaužu, analīžu vai izmēģinājumu gaitā.

102. pants

Atbrīvojumu neattiecina uz precēm, kuras izmanto pārbaudēm, analīzēm vai izmēģinājumiem, kas pašas ir tirdzniecības reklāmas darbības.

103. pants

Atbrīvojumu attiecina tikai uz tādu preču daudzumu, kāds vajadzīgs mērķim, kuram tās ieved. Šo daudzumu katrā atsevišķā gadījumā nosaka kompetentās iestādes, ņemot vērā minēto mērķi.

104. pants

1. Regulas 100. pantā minētais atbrīvojums attiecas uz precēm, kuras netiek pilnīgi izlietotas vai iznīcinātas pārbaužu, analīžu vai izmēģinājumu gaitā, ja pāri palikušos produktus ar kompetentu iestāžu piekrišanu un to uzraudzībā:

— beidzoties pārbaudēm, analīzēm vai izmēģinājumiem, pilnīgi iznīcina vai padara par komerciāli nevērtīgiem, vai

— nodod valstij, neradot tai nekādus izdevumus, ja tas ir iespējams saskaņā ar attiecīgās valsts tiesību aktiem, vai

— pienācīgi pamatotos apstākļos izved ārpus Kopienas muitas teritorijas.

2. Panta 1. punktā “pāri palikušie produkti” ir produkti, kas rodas no pārbaudēm, analīzēm vai izmēģinājumiem, kā arī preces, kuras faktiski nav izmantotas.

105. pants

Izņemot gadījumus, uz kuriem attiecas 104. panta 1. punkts, uz produktiem, kas paliek pāri pēc pārbaudēm, analīzēm vai izmēģinājumiem, kas minēti 100. pantā, attiecina atbilstošo ievedmuitas nodokļu likmi, kas ir spēkā pārbaužu, analīžu vai izmēģinājumu beigu dienā, pamatojoties uz preču veidu un muitas vērtību, kuru kompetentās iestādes apstiprinājušas vai atzinušas šajā dienā.

Tomēr ieinteresētā persona ar kompetentu iestāžu atļauju un to uzraudzībā var pāri palikušos produktus pārvērst atliekās vai atkritumos. Šādā gadījumā piemēro ievedmuitas nodokļus, kādus laikā, kad notiek minētā pārvēršana, piemēro atliekām vai atkritumiem.

106. pants

Kompetentās iestādes nosaka termiņu, kurā jāveic pārbaudes, analīzes vai izmēģinājumi, kā arī administratīvās formalitātes, kas jāveic, lai nodrošinātu to, ka preces izmanto paredzētajos nolūkos.







XXII SADAĻA

SŪTĪJUMI AUTORTIESĪBU VAI RŪPNIECĪBAS UN KOMERCIĀLO PATENTTIESĪBU AIZSARDZĪBAS ORGANIZĀCIJĀM

107. pants

Ar atbrīvojumu no ievedmuitas nodokļa ieved preču zīmes, modeļus vai rasējumus un to pieteikumu pavaddokumentus, kā arī izgudrojuma vai līdzīgus patenta pieteikumus, kas adresēti kompetentām autortiesību vai rūpnieciskā un komerciālā īpašuma aizsardzības organizācijām.







XXIII SADAĻA

UZZIŅU PUBLIKĀCIJAS TŪRISTIEM

108. pants

Neietekmējot 50. līdz 59. pantu, ar atbrīvojumu no ievedmuitas nodokļiem ieved:

a) dokumentus (prospektus, brošūras, grāmatas, žurnālus, ceļvežus, ierāmētus un neierāmētus plakātus, neierāmētus fotoattēlus un palielinātus fotoattēlus, kartes ar un bez ilustrācijām, logu diapozitīvus un ilustrētus kalendārus), kurus paredzēts izplatīt par brīvu un kuru galvenais mērķis ir rosināt cilvēkus viesoties ārvalstīs, īpaši, lai apmeklētu kultūras, tūrisma, sporta, reliģiskas, tirdzniecības un aroda sanāksmes vai pasākumus, ar nosacījumu, ka šādās publikācijās ir ne vairāk kā 25 % privātas komercreklāmas, izņemot privātu komercreklāmu Kopienas uzņēmumiem, un to vispārējas veicināšanas nolūks ir acīmredzams;

b) ārvalstu viesnīcu sarakstus un gadskārtējus katalogus, ko izdevušas oficiālas tūrisma aģentūras vai kas izdotas to aizgādībā, un ārvalsts transporta pakalpojumu sarakstus ar nosacījumu, ka šādas publikācijas paredzēts izplatīt par brīvu un tajās ir ne vairāk kā 25 % privātas komercreklāmas, izņemot privātu komercreklāmu Kopienas uzņēmumiem;

c) uzziņas materiālus, ko piegādā akreditētiem pārstāvjiem vai korespondentiem, kurus ieceļ valstu oficiālās tūrisma aģentūras, un kas nav paredzēti izplatīšanai, t.i., gadskārtēji katalogi tālruņa vai teleksa numuru saraksti, viesnīcu saraksti, gadatirgu katalogi, ražojumu paraugi, kam ir niecīga vērtība, kā arī publikācijas par muzejiem, universitātēm, kūrortiem un līdzīgām iestādēm.







XXIV SADAĻA

DAŽĀDI DOKUMENTI UN PRIEKŠMETI

109. pants

Ar atbrīvojumu no ievedmuitas nodokļiem ieved:

a) dokumentus, ko par brīvu nosūta dalībvalstu publisko tiesību dienestiem;

b) ārvalstu valdību publikācijas un starptautisku organizāciju publikācijas, ko paredzēts izplatīt par brīvu;

c) vēlēšanu biļetenus vēlēšanām, ko rīko tiesību subjekti, kas izveidoti trešās valstīs;

d) priekšmetus, kas iesniedzami dalībvalstu tiesās vai citās oficiālās iestādēs kā pierādījumi vai līdzīgos nolūkos;

e) parakstu paraugus un iespiestus apkārtrakstus par parakstiem, ko sūta kā daļu no parastās informācijas apmaiņas starp publisko tiesību dienestiem un banku iestādēm;

f) oficiālus iespieddarbus, ko sūta dalībvalstu centrālajām bankām;

g) ziņojumus, darbības pārskatus, piezīmes, prospektus, pieteikuma veidlapas un citus dokumentus, kurus sastāda sabiedrības, kas reģistrētas trešā valstī, un kurus nosūta šo sabiedrību emitētu vērtspapīru turētājiem vai parakstītājiem;

h) ierakstītus informācijas līdzekļus (perfokartes, skaņu ierakstus, mikrofilmas utt.), ko izmanto informācijas pārraidīšanai adresātam par brīvu, ja atbrīvojums no nodokļiem neizraisa ļaunprātīgu izmantošanu vai nozīmīgus konkurences traucējumus;

i) dosjē, arhīvus, iespiestas veidlapas un citus dokumentus, ko izmanto starptautiskos saietos, konferencēs vai kongresos, kā arī pārskatus par šādiem saietiem;

j) plānus, rasējumus, skices, aprakstus un līdzīgus dokumentus, ko ieved, lai saņemtu vai pildītu pasūtījumus trešā valstī, vai lai piedalītos konkursā Kopienas muitas teritorijā;

k) dokumentus, ko izmanto pārbaudījumos, ko Kopienas muitas teritorijā veic iestādes, kuras izveidotas trešā valstī;

l) iespiestas veidlapas, ko izmanto kā oficiālus dokumentus starptautiskajā transporta vai preču apritē saskaņā ar starptautiskām konvencijām;

m) iespiestas veidlapas, etiķetes, biļetes un līdzīgus dokumentus, ko pārvadājumu uzņēmumi vai viesnīcu nozares uzņēmumi, kuri atrodas trešā valstī, nosūta Kopienas muitas teritorijā izveidotajām tūrisma aģentūrām;

n) iespiestas veidlapas un biļetes, konosamentus, pavadzīmes un citus izmantotus komercdokumentus vai lietvedības dokumentus;

o) trešo valstu vai starptautisku organizāciju iestāžu oficiālas iespiestas veidlapas un starptautiskajiem standartiem atbilstošus iespieddarbus, ko trešo valstu asociācijas nosūta attiecīgajām asociācijām Kopienas muitas teritorijā, lai tos vēlāk izdalītu;

p) fotoattēlus, diapozitīvus un fotoattēlu matricas ar titriem vai bez tiem, ko nosūta preses aģentūrām un laikrakstu vai žurnālu izdevniecībām;

▼M3

q) nodokļu markas un līdzīgas markas, kas pierāda, ka ir samaksāti maksājumi trešās valstīs.

▼B







XXV SADAĻA

PALĪGMATERIĀLI PREČU NOVIETOŠANAI UN AIZSARDZĪBAI PĀRVADĀJUMA LAIKĀ

110. pants

Ar atbrīvojumu no ievedmuitas nodokļiem ieved dažādus vienreizēji izmantojamus materiālus, piemēram, virves, salmus, audeklu, papīru un kartonu, koksni un plastmasu, ko izmanto preču novietošanai un aizsardzībai, tostarp termiskai aizsardzībai, tās pārvadājot no trešās valsts uz Kopienas muitas teritoriju.







XXVI SADAĻA

PAKAIŠI, RUPJĀ BARĪBA UN LOPBARĪBA DZĪVNIEKIEM PĀRVADĀJUMA LAIKĀ

111. pants

Ar atbrīvojumu no ievedmuitas nodokļa ieved visu veidu pakaišus, rupjo barību lopbarību, kas iekrauta transportlīdzeklī, kuru izmanto dzīvnieku nogādāšanai no trešās valsts Kopienas muitas teritorijā, un ko pa ceļam paredzēts dot minētajiem dzīvniekiem.







XXVII SADAĻA

▼M3

DEGVIELA UN SMĒRVIELAS, KAS ATRODAS SAUSZEMES MEHĀNISKAJOS TRANSPORTLĪDZEKĻOS UN ĪPAŠOS KONTEINEROS

112. pants

1. Ievērojot 113. līdz 115. panta noteikumus:

degvielu, kas atrodas: — privātu un komerciālu mehānisko transportlīdzekļu un motociklu standarttvertnēs, — īpašos konteineros, a)degvielu, kas atrodas:ko ieved Kopienas muitas teritorijā;

b) degvielu, kas atrodas pārvietojamās tvertnēs, ko pārvadā ar mehāniskajiem transportlīdzekļiem un motocikliem, — ne vairāk kā 10 litru vienam transportlīdzeklim un neskarot valsts noteikumus par degvielas glabāšanu un pārvadāšanu, ieved bez muitas nodokļa.

2. Šā panta 1. punktā:

“komerciāls mehāniskais transportlīdzeklis” ir mehāniskais ceļu transportlīdzeklis (ieskaitot traktorus ar piekabēm vai bez tām), kura uzbūve un aprīkojums ir paredzēts pārvadāšanai un ļauj par atlīdzību vai bez atlīdzības pārvadāt: — vairāk nekā deviņas personas, ieskaitot vadītāju, — preces, — un katrs autotransporta līdzeklis, kas paredzēts kādam īpašam nolūkam, kas nav pārvadāšana; a)“komerciāls mehāniskais transportlīdzeklis” ir mehāniskais ceļu transportlīdzeklis (ieskaitot traktorus ar piekabēm vai bez tām), kura uzbūve un aprīkojums ir paredzēts pārvadāšanai un ļauj par atlīdzību vai bez atlīdzības pārvadāt:

b) “privāts mehāniskais transportlīdzeklis” ir mehāniskais transportlīdzeklis, uz ko neattiecas a) apakšpunktā sniegtā definīcija;

“standarttvertnes” ir: — tvertnes, kuras ražotājs uzstāda visiem tādiem pašiem mehāniskajiem transportlīdzekļiem kā konkrētais transportlīdzeklis un kuru pastāvīgais aprīkojums ļauj degvielu tieši izmantot gan dzinēja, gan vajadzības gadījumā saldēšanas sistēmu un citu sistēmu darbināšanai pārvadāšanas laikā. — Gāzes tvertnes, kas uzstādītas mehāniskajiem transportlīdzekļiem, kuri paredzēti tiešai gāzes izmantošanai par degvielu, un tvertnes, kas uzstādītas palīgsistēmām, kuras var būt transportlīdzekļa aprīkojumā, arī uzskatāmas par standarttvertnēm, — tvertnes, kuras ražotājs uzstāda visiem tādiem pašiem konteineriem kā konkrētais konteiners un kuru pastāvīgais aprīkojums ļauj degvielu tieši izmantot, lai pārvadāšanas laikā darbinātu saldēšanas sistēmu un citas sistēmas, ar ko ir aprīkoti īpašie konteineri; c)“standarttvertnes” ir:

d) “īpašs konteiners” ir konteiners, kas aprīkots ar īpaši projektētām ierīcēm saldēšanas sistēmām, skābekļa piegādes sistēmām, siltumizolācijas sistēmām vai citām sistēmām.

113. pants

Attiecībā uz degvielu, kas atrodas komerciālu mehānisko transportlīdzekļu standarttvertnēs un īpašos konteineros, dalībvalstis atbrīvojuma piemērošanu var ierobežot ar 200 litriem vienam transportlīdzeklim, vienam īpašajam konteineram un vienam braucienam.

▼B

114. pants

Dalībvalstis var ierobežot degvielas daudzumu, uz ko attiecina atbrīvojumu:

— komerciāliem mehāniskajiem transportlīdzekļiem, kas veic starptautiskus pārvadājumus pierobežas zonā, kas taisnā līnijā nav platāka par 25 km, ja šādus pārvadājumus veic personas, kas dzīvo šajā zonā,

— privātiem mehāniskiem transportlīdzekļiem, kas pieder personām, kuras dzīvo pierobežas zonā, kas norādīta 49. panta 2. punktā

115. pants

Persona, kas izmanto atbrīvojumu, degvielu, kas saskaņā ar 112. līdz 114. pantu ievesta ar atbrīvojumu, nevar izmantot citos transportlīdzekļos, izņemot to, ar kuru tā ievesta, kā arī nevar izsūknēt no transportlīdzekļa un glabāt, izņemot transportlīdzekļa nepieciešamo remontu laikā, vai atsavināt par atlīdzību vai par brīvu.

Iepriekšējās daļas noteikumu pārkāpšana izraisa ievedmuitas nodokļu piemērošanu minētajiem ražojumiem pēc likmes, kas ir spēkā dienā, kad noteikumus pārkāpj, pamatojoties uz preču veidu un muitas vērtību, kuru kompetentās iestādes apstiprinājušas vai atzinušas šajā dienā.

116. pants

Šīs regulas 112. pantā minētais atbrīvojums attiecas arī uz smērvielām, kuras atrodas mehāniskajos transportlīdzekļos un kuras vajadzīgas to normālai darbībai attiecīgā brauciena laikā.







XXVIII SADAĻA

MATERIĀLI KARA UPURU MEMORIĀLU VAI KAPSĒTU CELTNIECĪBAI, KOPŠANAI VAI DEKORĒŠANAI

117. pants

Ar atbrīvojumu no ievedmuitas nodokļa ieved dažādas preces, ko ieved organizācijas, kuras šim nolūkam saņēmušas atļauju no kompetentajām iestādēm, un ko paredzēts izmantot ►M3 Kopienas muitas teritorijā ◄ apbedītu trešās valsts kara upuru kapsētu, kapu un memoriālu celtniecībā, kopšanā vai dekorēšanā.







XXIX SADAĻA

ZĀRKI, URNAS UN BĒRU ROTĀJUMI

118. pants

1. Ar atbrīvojumu no ievedmuitas nodokļa ieved:

a) zārkus ar mirušajiem un urnas ar mirušo pelniem, kā arī puķes, kapu vainagus un citus rotājumus, kas parasti tiem tiek doti līdzi;

b) puķes, vainagus un citus rotājumus, ko ved personas, kas dzīvo trešā valstī un piedalās bērēs vai ierodas apkopt kapus Kopienas muitas teritorijā, ar nosacījumu, ka ne šādu ievedumu iedaba, ne arī daudzums neliecina par komerciāliem nolūkiem.







II NODAĻA

ATBRĪVOJUMS NO IZVEDMUITAS NODOKĻIEM







I SADAĻA

SŪTĪJUMI, KURU VĒRTĪBA IR NIECĪGA

119. pants

Atbrīvojumu no izvedmuitas nodokļiem attiecina uz sūtījumiem, kas saņēmējam nosūtīti vēstulē vai pakā un kuros ir preces, kuru kopējā vērtība nepārsniedz ECU 10.







II SADAĻA

MĀJDZĪVNIEKI, KO IZVED, PĀRVIETOJOT LAUKSAIMNIECĪBAS DARBĪBU NO KOPIENAS UZ TREŠO VALSTI

120. pants

1. Atbrīvojumu no izvedmuitas nodokļiem attiecina uz mājdzīvniekiem, kas ir tā dalauksaimniecības uzņēmuma mājdzīvnieki, kurš pārtrauc darbību ►M3 Kopienas muitas teritorijā ◄ un pārvieto savu darbību uz trešo valsti.

2. Panta 1. punktā minēto atbrīvojumu attiecina tikai uz mājdzīvniekiem, kuru skaits ir samērīgs ar attiecīgā lauksaimniecības uzņēmuma veidu un lielumu.







III SADAĻA

PRODUKTI, KO LAUKSAIMNIECĪBAS PRODUKTU RAŽOTĀJI IEGUVUŠI, APSTRĀDĀJOT ĪPAŠUMUS, KAS ATRODAS KOPIENĀ

121. pants

1. Atbrīvojumu no izvedmuitas nodokļiem attiecina uz lauksaimniecības vai lopkopības ražojumiem, kas iegūti Kopienas muitas teritorijā īpašumos, kuri ir trešai valstij kaimiņos un kurus kā īpašniece vai nomniece apsaimnieko persona, kuras galvenais uzņēmums ir trešā valstī, kas ir Kopienas muitas teritorijas kaimiņos.

2. Lai varētu izmantot 1. punkta priekšrocības, produktiem no mājdzīvniekiem jābūt iegūtiem no attiecīgās trešās valsts izcelsmes dzīvniekiem vai tādiem, kas atbilst tajā noteiktām brīvas apgrozības prasībām.

122. pants

Atbrīvojumu, kas minēts 121. panta 1. punktā, attiecina tikai uz produktiem, kam veikta tikai tāda apstrāde, kādu parasti veic pēc ražas novākšanas vai iegūšanas.

123. pants

Atbrīvojumu piešķir tikai attiecībā uz produktiem, ko attiecīgajā trešajā valstī ieved lauksaimniecības produktu ražotājs vai kāds cits viņa vārdā.







IV SADAĻA

SĒKLAS, KO LAUKSAIMNIECĪBAS PRODUKTU RAŽOTĀJI IZVED, LAI IZMANTOTU ĪPAŠUMOS, KAS ATRODAS TREŠĀS VALSTĪS

124. pants

Atbrīvojumu no izvedmuitas nodokļiem attiecina uz sēklām, ko paredzēts izmantot īpašumos, kuri atrodas Kopienas muitas teritorijai kaimiņos un kurus kā īpašniece vai nomniece apsaimnieko persona, kuras galvenais uzņēmums ir minētajā muitas teritorijā, kas ir attiecīgās trešās valsts kaimiņos.

125. pants

Atbrīvojumu, kas minēts 124. pantā, attiecina tikai uz sēklu daudzumu, kāds ir vajadzīgs, šo īpašumu apsaimniekošanai.

Atbrīvojumu piešķir tikai attiecībā uz sēklām, ko no Kopienas muitas teritorijas tieši izved lauksaimniecības produktu ražotājs vai kāds cits viņa vārdā.







V SADAĻA

RUPJĀ BARĪBA UN LOPBARĪBA, KAS IR LĪDZI DZĪVNIEKIEM, TOS IZVEDOT

126. pants

Atbrīvojumu no izvedmuitas nodokļiem attiecina uz visu veidu rupjo barību un lopbarību, kas iekrauta transportlīdzeklī, kuru izmanto dzīvnieku nogādāšanai no Kopienas muitas teritorijas uz trešo valsti, un ko paredzēts pa ceļam dot minētajiem dzīvniekiem.







III NODAĻA

VISPĀRĪGIE UN NOBEIGUMA NOTEIKUMI

127. pants

1. Ievērojot 2. punktu, I nodaļas noteikumi attiecas gan uz brīvai apgrozībai deklarētām precēm, kas tieši nāk no trešām valstīm, gan uz precēm, kas deklarētas brīvai apgrozībai pēc tam, kad uz tām attiecināta cita muitas procedūra.

2. Gadījumus, kad atbrīvojumu nevar attiecināt uz precēm, kas deklarētas brīvai apgrozībai pēc tam, kad uz tām attiecināta cita muitas procedūra, nosaka saskaņā ar 143. panta 2. un 3. punktā minēto procedūru.

128. pants

Ja atbrīvojumu no ievedmuitas nodokļiem piešķir tā īpašā pielietojuma dēļ, kādam tās kalpos saņēmējam, šādu atbrīvojumu var piešķirt tikai tās dalībvalsts kompetentās iestādes, kuras teritorijā paredzēts minētās preces šādi pielietot.

129. pants

Dalībvalstu kompetentās iestādes veic visus attiecīgos pasākumus, lai nodrošinātu to, ka brīvā apgrozībā nodotās preces, uz kurām atbrīvojums no ievedmuitas nodokļiem piešķirts tā īpašā pielietojuma dēļ, kādam tās kalpos saņēmējam, nevarētu pielietot citiem nolūkiem, nesamaksājot attiecīgos ievedmuitas nodokļus, ja vien šāds cits pielietojums nav saskaņā ar šīs regulas nosacījumiem.

130. pants

Ja kāda persona atbilst reizē vairākiem šīs regulas noteikumiem, saskaņā ar kuriem var piešķirt atbrīvojumus no ievedmuitas vai izvedmuitas nodokļiem, tad attiecīgos noteikumus piemēro līdztekus.

131. pants

Ja šī regula paredz konkrētus nosacījumus atbrīvojumu piešķiršanai, tad attiecīgai personai kompetentām iestādēm jāsniedz pierādījumi, ka šie nosacījumi ir ievēroti.

132. pants

Ja atbrīvojumu no ievedmuitas vai izvedmuitas nodokļiem piešķir ECU izteiktas summas robežās, tad dalībvalstis, konvertējot attiecīgo summu valstu valūtā, ir tiesīgas iegūto summu noapaļot uz augšu vai uz leju.

▼M3

Dalībvalstis drīkst negrozīt tās summas maiņas vērtību savas valsts valūtā, kas noteikta ECU, ja, veicot ikgadējo koriģēšanu, kas paredzēta 2. panta 2. punkta pirmajā daļā Regulā (EEK) Nr. 2779/78 ( 6 ), kurā jaunākie grozījumi izdarīti ar Regulu (EEK) Nr. 289/84 ( 7 ), pārrēķinātā summa pirms iepriekšējā punktā paredzētās noapaļošanas atšķiras no attiecīgās summas maiņas vērtības, kas izteikta valsts valūtā, par mazāk nekā 5 % vai ir mazāka par to.

▼B

133. pants

1. Šīs regulas noteikumi neliedz piešķirt:

a) atbrīvojumus saskaņā ar 1961. gada 18. aprīļa Vīnes konvenciju par diplomātiskajām attiecībām, 1963. gada 24. aprīļa Vīnes konvenciju par konsulārajām attiecībām vai citām konsulārām konvencijām, vai saskaņā ar 1969. gada 16. decembra Ņujorkas konvenciju par īpašām misijām;

b) atbrīvojumu saskaņā ar parastajām privilēģijām, kas izriet no starptautiskiem līgumiem vai nolīgumiem par galveno mītni (līgumiem starp starptautisku organizāciju un valsti), kur vai nu trešā valsts vai starptautiska organizācija ir līgumslēdzēja puse, tostarp atbrīvojumu, kas piešķirts starptautisku sanāksmju gadījumā;

c) atbrīvojumu saskaņā ar parastajām privilēģijām un neaizskaramību, kas izriet no starptautiskiem līgumiem, ko noslēgušas visas dalībvalstis, izveidojot starptautisko tiesību kultūras vai zinātnes institūciju vai organizāciju;

d) atbrīvojumu saskaņā ar parastajām privilēģijām un neaizskaramību, kas izriet no kultūras, zinātniskās vai tehniskās sadarbības līgumiem, kuri noslēgti ar trešām valstīm;

e) īpašu atbrīvojumu, kas ieviests saskaņā ar līgumiem, kuri noslēgti ar trešām valstīm un paredz vispārējus personu vai vides aizsardzības pasākumus;

f) īpašu atbrīvojumu, kas ieviests saskaņā ar līgumiem, kuri noslēgti ar trešām valstīm kaimiņos un ko pamato pierobežas zonas tirdzniecība ar attiecīgām valstīm;

▼M3

g) atbrīvojumus saskaņā ar nolīgumiem, kas noslēgti, pamatojoties uz savstarpības principu attiecībās ar trešām valstīm, kuras ir Starptautiskās civilās aviācijas konvencijas (parakstīta 1944. gadā Čikāgā) Līgumslēdzējas puses, lai īstenotu minētās Konvencijas (astotais izdevums, 1980. gada jūlijs) 9. pielikumā ieteikto praksi 4.42. un 4.44.

▼B

2. Ja starptautiska konvencija, kas nepieder nevienai no 1. punktā minētajām kategorijām un ko plāno parakstīt kāda dalībvalsts, paredz atbrīvojumu piešķiršanu, minētā dalībvalsts iesniedz Komisijai lūgumu piemērot šādu atbrīvojumu, sniedzot visu vajadzīgo informāciju.

Lēmumu sakarā ar šādu lūgumu pieņem saskaņā ar procedūru, kas noteikta 143. panta 2. un 3. punktā.

3. Panta 2. punktā minētā informācija sniegšana nav obligāta, ja attiecīgā starptautiskā konvencija paredz atbrīvojumu, kas nepārsniedz Kopienas tiesību aktos noteiktās robežas.

134. pants

▼M3

1. Dalībvalstis Komisijai dara zināmus muitas noteikumus, kas ietverti 133. panta 1. punkta b), c), d), e), f) un g) apakšpunktā un 3. punktā minētā tipa starptautiskajās konvencijās un nolīgumos, kurus tās noslēgušas pēc šās regulas stāšanās spēkā.

▼B

2. Komisija nosūta pārējām dalībvalstīm konvencijas un līgumus, kas tai darīti zināmi saskaņā ar 1. punktu.

▼M3

135. pants

Šī regula neliedz:

a) Grieķijai saglabāt Atona kalna īpašo statusu, ko garantē Grieķijas Konstitūcijas 105. pants;

b) Spānijai un Francijai, kamēr nav stājušies spēkā nolīgumi, kas reglamentē tirdzniecības attiecības starp Kopienu un Andoru, saglabāt atbrīvojumu, kas attiecīgi izriet no minēto valstu un Andoras 1867. gada 13. jūlija Konvencijas un 1867. gada 22. un 23. novembra Konvencijas;

c) dalībvalstīm saglabāt atbrīvojumu, ja tāds ir, līdz ECU 210 robežai, kas pārsniedz 47. pantā minēto un ko tās 1983. gada 1. janvārī piešķīrušas starptautiskajā satiksmē iesaistītiem tirdzniecības flotes jūrniekiem;

▼A3

d) Apvienotajai Karalistei saglabāt atvieglojumus attiecībā uz tādu preču ievešanu, kuras paredzētas tās bruņotajiem spēkiem, civilajam personālam, kas to pavada, vai arī šo bruņoto spēku virtuves vai ēdnīcas apgādei, ja šādi atvieglojumi izriet no 1960. gada 16. augusta Līguma par Kipras Republikas izveidi

▼M3

136. pants

1. Līdz Kopienas noteikumu izveidošanai attiecīgajā jomā dalībvalstis var piešķirt īpašu atbrīvojumu bruņotajiem spēkiem, kas nav tām pakļauti un ir izvietoti to teritorijā saskaņā ar starptautiskiem nolīgumiem.

2. Līdz Kopienas noteikumu izveidošanai attiecīgajā jomā šī regula neliedz dalībvalstīm saglabāt atbrīvojumu, ko piešķir darba ņēmējiem, kuri atgriežas savā valstī pēc tam, kad savas profesionālās darbības dēļ vismaz sešus mēnešus uzturējušās ārpus Kopienas muitas teritorijas.

▼M3 —————

▼B

139. pants

Šo regulu piemēro, neskarot:

a) Padomes 1976. gada 25. marta Regulu (EEK) Nr. 754/76 par muitas režīmu, ko piemēro precēm, kas nosūtītas atpakaļ uz Kopienas muitas teritoriju ( 8 );

b) spēkā esošos noteikumus par kuģu, lidmašīnu un starptautisko vilcienu krājumiem;

c) citu Kopienas tiesību aktu ieviestus noteikumus par atbrīvojumiem.

140. pants

1. No šīs regulas īstenošanas dienas ir atcelta:

a) Padomes 1969. gada 23. jūlija Regula (EEK) Nr. 1544/69 par tarifu režīmu, ko piemēro precēm, kas ietilpst ceļotāju personiskajā bagāžā ( 9 ), kurā jaunākie grozījumi izdarīti ar Regulu (EEK) Nr. 3313/81 ( 10 );

b) Padomes 1974. gada 4. jūnija Regula (EEK) Nr. 1410/74 par tarifu režīmu, ko piemēro precēm, ko ieved brīvai apgrozībai sakarā ar nelaimi, kas piemeklējusi vienu vai vairākas dalībvalstis ( 11 );

c) Padomes 1975. gada 10. jūlija Regula (EEK) Nr. 1818/75 par lauksaimniecības maksājumiem, kompensācijas summām un citiem ievešanas maksājumiem, ko piemēro lauksaimniecības produktiem un dažām precēm, kas rodas, tos apstrādājot, un kas ir ceļotāju personiskajā bagāžā ( 12 );

d) Regula (EEK) Nr. 1798/75, kurā jaunākie grozījumi izdarīti ar Regulu (EEK) Nr. 608/82 ( 13 );

e) Padomes 1976. gada 22. jūlija Regula (EEK) Nr. 1990/76 par muitas režīmu, ko piemēro precēm, kuras ieved izmēģinājumiem ( 14 );

f) Padomes 1978. gada 19. decembra Regula (EEK) Nr. 3060/78, kas paredz atbrīvojumu no ievedmuitas nodokļiem precēm nekomerciālos sīksūtījumos no trešām valstīm ( 15 ) un kas grozīta ar Regulu (EEK) Nr. 3313/81 ( 16 );

g) Padomes 1979. gada 8. maija Regula (EEK) Nr. 1028/79 par invalīdiem paredzētu priekšmetu ievešanu bez kopīgā muitastarifa nodokļiem ( 17 ).

2. Atsauces un 1. punktā uzskaitītajām regulām saprot kā atsauces uz šo regulu.

▼M6 —————

▼B

144. pants

Norādes turpmāk minētajās regulās uz Komiteju, kas minēta Regulas (EEK) Nr. 1798/75 7. pantā, aizstāj ar norādi uz Komiteju, kas minēta šīs regulas 141. pantā:

a) Regulas (EEK) Nr. 754/76 15. pantā;

b) 25. pantā Padomes 1979. gada 2. jūlija Regulā (EEK) Nr. 1430/79 par ievedmuitas vai izvedmuitas nodokļu atmaksāšanu vai atbrīvojumu ( 18 );

c) 10. pantā Padomes 1979. gada 24. jūlija Regulā (EEK) Nr. 1697/79 par ievedmuitas un izvedmuitas nodokļu vēlāku piedziņu, kas netika iekasēti no personas, kura deklarējusi preces muitas procedūrai, kura paredz pienākumu maksāt šādus nodokļus ( 19 ).

145. pants

Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.

To piemēro no 1984. gada 1. jūlija.

Šī regula uzliek saistības kopumā un ir tieši piemērojama visās dalībvalstis.

▼M2









I PIELIKUMS

A. Grāmatas, publikācijas un dokumenti







KN kods Apraksts 3705 Eksponētas un attīstītas fotoplates un fotofilmas, izņemot kinofilmas: ex370520 00 — Grāmatu, bērnu bilžu un zīmēšanas vai izkrāsojamo grāmatu, darba burtnīcu, krustvārdu mīklu grāmatu, laikrakstu un periodisku izdevumu, iespiestu nekomerciālu dokumentu vai atskaišu, atsevišķu ilustrāciju mikrofilmas, iespiestas lapas un reproducēšanas novilkumi grāmatu ražošanai ex370510 00 — Reproducēšanas fotofilmas grāmatu ražošanai ex370590 10 ex370590 90 4903 00 00 Bērnu bilžu grāmatas, zīmēšanas vai izkrāsojamās grāmatas 4905 Kartes, ģeogrāfiskās, hidrogrāfiskās vai visu veidu tamlīdzīgas kartes, ieskaitot atlantus, sienas kartes, topogrāfiskos plānus un globusus, iespiestas: — Pārējās: ex490599 00 — — Pārējās: — Kartes un diagrammas tādu zinātnes nozaru vajadzībām kā ģeoloģija, zooloģija, botānika, mineraloģija, paleontoloģija, arheoloģija, etnoloģija, meteoroloģija, klimatoloģija un ģeofizika ex490600 00 Plāni un rasējumi un to reprodukcijas arhitektūras, rūpnieciskām un inženiertehniskām vajadzībām 4911 Citādi iespieddarbi, ieskaitot attēlus un fotogrāfijas: 4911 10 — Tirdzniecības reklāmas materiāli, preču katalogi un tamlīdzīga produkcija: ex491110 90 — — Pārējie: — Ārpus Eiropas Kopienu teritorijas reģistrētu izdevēju un grāmatu tirgotāju tirdzniecībai piedāvāti grāmatu katalogi un publikācijas — Filmu, ierakstu vai citu vizuālu un audiālu materiālu katalogi izglītības, zinātnes vai kultūras jomā — Plakāti tūrisma veicināšanai un publikācijas tūristiem, bukleti, ceļveži, saraksti, brošūras un līdzīgi izdevumi, ar ilustrācijām vai bez tām, ieskaitot privātās interesēs publicētus izdevumus, kas paredzēti ceļojumu veicināšanai ārpus Eiropas Kopienu teritorijas, ieskaitot šādu izstrādājumu mikrokopijas (1) — Bibliogrāfiskas informācijas materiāli bezmaksas izplatīšanai (1) — Pārējie: 4911 99 — — Pārējie: ex491199 90 — — — Pārējie: — Atsevišķi zīmējumi, iespiestas lapas un reproducēšanas novilkumi izmantošanai grāmatu ražošanā, ieskaitot šādu izstrādājumu mikrokopijas (1) — Grāmatu, bērnu bilžu, zīmēšanas un izkrāsojamo grāmatu, darba burtnīcu, krustvārdu mīklu grāmatu, laikrakstu un periodisku izdevumu un nekomerciālu dokumentu vai atskaišu mikrokopijas (1) — Publikācijas, kas paredzētas, lai rosinātu studēt ārpus Eiropas Kopienu teritorijas, ieskaitot šādu izdevumu mikrokopijas (1) — Meteoroloģiskas un ģeofiziskas diagrammas 9023 00 Instrumenti, aparatūra un modeļi, kas paredzēti demonstrēšanai (piemēram, mācībām vai izstādēm) un nav izmantojami citādi: ex902300 90 — Pārējie: — Kartes un diagrammas tādu zinātnes nozaru vajadzībām kā ģeoloģija, zooloģija, botānika, mineraloģija, paleontoloģija, arheoloģija, etnoloģija, meteoroloģija, klimatoloģija un ģeofizika (1) Atbrīvojums tomēr neattiecas uz izstrādājumiem, kuros reklāma aizņem vairāk kā 25 % no virsmas. Attiecībā uz tūrisma veicināšanas publikācijām un plakātiem šis procentu apmērs attiecas tikai uz privātu komercreklāmu.

B. Vizuālie un audiālie materiāli izglītības, zinātnes vai kultūras jomā

Regulas II pielikuma A daļā uzskaitītie izstrādājumi, ko ražojusi Apvienoto Nāciju Organizācija vai kāda no tās specializētajām iestādēm.









II PIELIKUMS

A. Vizuālie un audiālie materiāli izglītības, zinātnes vai kultūras jomā







KN kods Apraksts Saņēmējiestādes vai organizācijas 3704 00 Fotoplates, fotofilmas, fotopapīrs, kartons un tekstilmateriāli, eksponēti, bet neattīstīti: Visas organizācijas (ieskaitot apraides un televīzijas organizācijas), iestādes un apvienības, kuras dalībvalstu kompetentās organizācijas apstiprinājušas šo preču beznodokļa ievešanai ex370400 10 — Plates un filmas: — Kinematogrāfa filmas, pozitīvi izglītības, zinātnes vai kultūras jomā ex37 05 Eksponētas un attīstītas fotoplates un fotofilmas, izņemot kinofilmas: — Izglītības, zinātnes vai kultūras jomā 3706 Eksponētas un attīstītas kinematogrāfa filmas ar skaņu ieraksta celiņu vai bez tā, vai arī filmas tikai ar skaņas celiņu: 3706 10 — 35 mm platas vai platākas : — — Pārējās: ex370610 99 — — — Pārējie pozitīvi: — Kinožurnāli (ar skaņu celiņu vai bez tā), kuros attēlotie notikumi ir aktuāli ievešanas laikā un kurus kopēšanas nolūkā ieved ne vairāk kā divos eksemplāros par katru tematu — Arhīva filmu materiāli (ar skaņas celiņu vai bez tā), kas paredzēti izmantošanai kopā ar kinohronikas filmām — Izklaidējošas filmas, kas īpaši piemērotas bērniem un jauniešiem — Pārējās filmas izglītības, zinātnes vai kultūras jomā: 3706 90 — Pārējie: — — Pārējie: — — — Pārējie pozitīvi: ex370690 51ex370690 91ex370690 99 — Kinožurnāli (ar skaņas celiņu vai bez tā), kuros attēlotie notikumi ir aktuāli ievešanas laikā un kurus kopēšanas nolūkā ieved ne vairāk kā divos eksemplāros par katru tematu — Arhīva filmu materiāli (ar skaņas celiņu vai bez tā), kas paredzēti izmantošanai kopā ar kinohronikas filmām — Izklaidējošas filmas, kas īpaši piemērotas bērniem un jauniešiem — Citas filmas izglītības, zinātnes vai kultūras jomā 4911 Pārējie iespieddarbi, ieskaitot iespiestus attēlus un fotogrāfijas: — Pārējie: 4911 99 — — Pārējie: ex491199 90 — — — Pārējie: — Mikrofišas vai citi informācijas uzglabāšanas līdzekļi, kas vajadzīgi datorizētos informācijas un dokumentācijas dienestos izglītības, zinātnes vai kultūras jomā — Planšetes, kas paredzētas vienīgi demonstrēšanai un mācībām ex85 24 Ieraksti, lentas un citi ierakstīti nesēji skaņu vai citām līdzīgi ierakstītām parādībām, ieskaitot matrices un oriģinālus ierakstu ražošanai, taču izņemot 37. nodaļā minētos izstrādājumus: — Izglītības, zinātnes vai kultūras jomā ex90 23 00 Instrumenti, aparāti vai modeļi, kas paredzēti demonstrēšanai (piemēram, mācībām vai izstādēs) un nav izmantojami citādi: — Paraugi, modeļi un planšetes izglītības, zinātnes vai kultūras jomā, kas paredzēti vienīgi demonstrēšanai un mācībām — Abstraktu jēdzienu, piemēram, molekulu struktūras vai matemātikas formulu maketi vai attēlojumi Dažādi Hologrammas lāzerprojekcijai Dažādu informācijas līdzekļu komplekti Materiāli programmētai mācīšanai, ieskaitot materiālu komplektus ar attiecīgajiem iespieddarbiem

B. Izglītības, zinātnes vai kultūras jomas kolekciju priekšmeti un mākslas darbi







KN kods Apraksts Saņēmējiestādes vai organizācijas Dažādi Kolekciju priekšmeti un mākslas darbi, kurus nav paredzēts pārdot Galerijas, muzeji un citas iestādes, kuras dalībvalstu kompetentās iestādes apstiprinājušas šo preču beznodokļa ievešanai









III PIELIKUMS







KN kods Apraksts 4911 Pārējie iespieddarbi, ieskaitot iespiestus attēlus un fotogrāfijas: 4911 10 — Tirdzniecības reklāmas materiāli, preču katalogi un tamlīdzīga produkcija: ex491110 90 — — Pārējie: — Neredzīgo un vājredzīgo vajadzībām 4911 91 — Pārējie: — — Attēli, grafikas darbi un fotogrāfija